U zeničkom Kazneno-popravnom domu tokom vikenda dogodila se masovna tuča, prilikom kojje je bilo i povrijeđenih, od kojih jedna osoba teže.\nNavodno, u subotu navečer došlo je do masovne tuče u kojoj su učestvovali Amel Sejfović i grupa osuđenika s jedne i Edin Smajić sa drugom grupom osuđenika, sa druge strane.\nKako piše Faktor, Sejfović je sa svojom grupom napao Smajića i “njegove ljude” prilikom šetnje u centralnom dijelu paviljona. Svemu je prethodilo to što je Sejfović, od Ismara Halilovića, koji služi kaznu zatvora za ubistvo Damira Hodovića, tražio izvinjenje jer ga je nekad ranije provocirao.\nPrilikom tuče korišteni su metalni predmeti, lanci i katanci, stavljeni u kese i čarape, potvrdio je izvor blizak Ministarstvu pravde FBiH.\nDirektor KPZ-a Redžo Kahrić potvrdio je da je u tuči učestvovalo 11 osoba i da će svi biti kažnjeni.\nJa sam sa svima njma obavio razgovor, idu disciplinske, ali i krivične prijave jer se radi o nanošenju teških povreda, a i organizovanju grupe. Za onog koji je to organizirao Ministarstvu pravde FBiH će biti upućen prijedlog za 90 dana samice – kazao je Kahrić.\nOni su to sve poštovali, dobro se ponašali i onda se desilo ovo, iz nekih banalnih razloga i naravno svi će snositi sad sankcije zbog svog ponašanja – dodao je Kahrić.\nSejfović je, podsjećamo, osuđen na 14 godina zatvora zbog pljačke Raiffeisen banke na Ilidži, prilikom koje je ubijen biciklist, a trenutno mu se sudi zbog rukovođenja organizovanom grupom koja mu je pomogla pri bijegu iz KPZ-a Sarajevo i ubistva bicikliste.\nMore in this category: « VATRA SE PRIBLIŽILA PORODIČNIM KUĆAMA: HELIKOPTERI ORUŽANIH SNAGA BIH SUTRA ĆE GASITI POŽAR U TUZLI BIVŠIM RADNICIMA ‘KRIVAJA – MOBELA’ JEDNOKRATNA POMOĆ OD 200 KM »


Džoker Čukvas adut Đuričića\nOdbrambeni fudbaler „zeleno-belih“ Lazar Čukvas(29) karijeru je započeo u mlađim kategorijama Crvene zvezde. Treneri su mu bili Tomislav Milićević i Stevan Ostojić, a kao 17-godišnjak, nastupajući tada za beogradski Palilulac, debitovao je na drugoligaškoj sceni. Karijeru je potom nastavio u Sremu, Mladosti iz Apatina i Spartaku, pa je menjajući klupske boje, dospeo u Inđiju.\n„Igrao sam veoma dobro u trećeligaškoj konkurenciji, doprineo osvajanju drugog mesta na tabeli i kroz baraž mečeve protiv Radničkog, Sloge iz Kraljeva i Radničkog iz Niša, ekspresno naravno, zajedno sa saigračima, vratio prvoligaški fudbal na igralište kod Železničke stanice. Nažalost tokom jesenje sezone odigrao sam samo šest utakmica, pet puta kao starter, ali sam s obzirom na povrede i ostale malere ipak zadovoljan“ ističe štoper Inđije.\nInđijci su prošle nedelje startovali sa žestokim pripremama, a rukovodstvo i navijači „zeleno-belih“ priželjukuju plasman u Super ligu. Čukvas ističe da će ponovo biti onaj stari - pouzdana karika u odbrani inđijskog kluba.\n„Odmorio sam se, psihički i fizički sam spreman za najveće napore koji saigrače i mene očekuju. Lepo se osećam na igralištu kod Železničke stanice, uprava je prema meni više nego korektna ,pa sam pored nekoliko ponuda odlučio da pomognem u borbi za plasman u najviši rang takmičenja. Učiniću sve da se dobro pipremim, izborim za mesto u startnih jedanaest i doprinesem najvećem uspehu u istoriji kluba“ dodao je defanzivac inđijskog kluba.\nD. Vićentić, Sport\nCukvas je najbolji stoper u prvoj ligi srbije sve najbolje u novoj godini


децембар - 2018\n7 razloga zašto je studiranje u inostranstvu baš za tebe\nUskoro završavaš srednju školu, ali šta dalje? Koji je sledeći korak? Mogućnosti je hiljade, a izbor samo jedan. Odluka o tome gde ćeš da nastaviš svoje obrazovanje zavisi od mnogo toga, ali najbitnije je znati šta želiš. Da saznaš šta želiš, pripremu započni na vreme jer odabir studija jedna je od najvažnijih raskrsnica u tvom životu, a kontrola nad tvojom budućnošću samo je u tvojim rukama. Kreni s razmišljanjem i promišljanjem već sada, planiraj na vreme sledećih nekoliko


BarabaZ – oni pevaju o lepšoj strani realnosti | Ritam Grada - vesti Kragujevac\nBarabaZ – oni pevaju o lepšoj strani realnosti\n“Barabaz” je Hip Hop/Pop/RnB projekat sastavljen od kragujevačkih muzičara koji je nastao pre nešto manje od godinu dana.\n– Ideja nam je bila da spojimo DJ-ing, Hip Hop i gitarsku muziku“, počinje razgovor za Ritam Grada kragujevački muzičar i DJ Tommy Sixteenine, vokal i bubnjar ovog benda, čiji su članovi još i gitarista Rogy i basista Mata, a obojica takođe i vokali.\n–Okupili smo se drugarski, da napravimo jednu-dve pesme. Počele su neobavezno da se vrte na radio stanicama i tako je spontano zaživela ova priča, videli smo da može nešto da bude od toga, kaže Tommy.\nNa njihovom oficijalnom tube kanalu znatestajetoTV svi mogu da čuju i gotove pesme, ali i da pogledaju kreativnu, pozitivnu atmosferu u kojoj su nastajale.\nNajbolja noć ikada, Nema soavanja, Taj dobar feeling… Već i po samim nazivima pesama vidi se da BarabaZ ne žele da smaraju socijalnim temama i ružnom stranom svakodnevnice. Tu neće biti ni teme kao što su “ribe, pare i kola”. Pevaju o party temama, lepšoj strani realnosti, iako bez ulepšavanja.\nBarabaZ nisu imali još ni jedan nastup, ali to ih uskoro sigurno očekuje. Sa popularnom Kragujevčankom Milicom Majstorović snimili su pesmu čiji naziv ekskluzivno otkrivamo – Noć zove te, i koja će vrlo brzo doživeti svoju premijeru. Reč je o numeri kojom su želeli da se predstave na Beosongu, ali nisu prošli u polufinale. Od ove pesme dosta očekuju kada se konačno nađe u etru i nadaju se da će publika prepoznati uklopljensot energija između njih i Milice. Najavljuju da će to biti pravi letnji hit jer lako “ulazi u uši” i zvuči kao nešto što će se vrteti u klubovima.\nNaš sagovornik Tommy svoj primarni instrument, bubanj, počeo je da svira još u osnovnoj školi. Sada je kompletan muzičar koji peva, svira, piše tekstove, bavi se producentskim poslom, ima svoj studio, a od pre 5-6 godina bavi se i DJ-ingom. Najveći broj Kragujevčana Tommyja verovatno najviše zna zbog njegovog rada sa popularnim bendom “90. minut” čije su pojedine pesme postale nešto poput navijačkih himni. Ni jedna košarkaška utakmica u hali “Jezero” ne počinje bez toga da cela dvorana peva “Huk tribine”. To su trenuci kada svi tu dišu kao jedan i osećaju neku posebnu energiju i povezanost zbog navijanja za voljeni Radnički.\n– Jednom prilikom smo prošle sezone pred meč s Partizanom izvodili uživo u krcatoj hali “Huk tribine”. Bilo je neverovatno. Posebna emocija, toliko ljudi peva od reči do reči tvoju pesmu. U nekim momentima samo sam razmenjivao poglede sa članovima benda i kao da nisam mogao da verujem šta nam se događa, kaže Tommy i dodaje da je, između ostalih, posebno ponosam i na pesmu “Šta bismo drugo radili u subotu” jer je postala omiljena među navijačima klubova širom Srbije kao prava “kladioničarska” pesma.


Portparol Stejt departmenta se izvinio Libiji\nPortparol američkog Stejt departmenta Filip Krouli izvinio se zbog arogantnih komentara koje je prošlog meseca uputio na račun libijskog lidera Moamera Gadafija.\n"Razumem da su moji lični komentari shvaćeni kao lični napad na predsednika Gadafija. Ti komentari ne predstavljaju američku politiku i nisu imali cilj da vređaju. Izvinjavam se ako su tako shvaćeni", rekao je Krouli.\nOn je kazao da žali što je taj spor narušio odnose dve zemlje, navodeći da će pomoćnik američkog državnog sekretara za Bliski istok Džefri Feltman posetiti Libiju sledeće sedmice radi konsultacija.\nPortparol Stejt departmenta je Gadafijev govor od 25. februara, u kome je libijski lider pozvao ne džihad protiv Švajcarske, uporedio sa njegovim obraćanjem Generalnoj skupštini Ujedinjenih nacija prošle godine, koje je trajalo sat i po.\nLibijsko ministarstvo spoljnih poslova upozorilo je ranije da će taj spor, ako izostanu određene mjere, "negativno uticati na političke i ekonomske odnose dve zemlje".


Kazna za nedovršene objekte do dva miliona evra – Nadlanu.com\nKazna za nedovršene objekte do dva miliona evra\nObjavljeno 20. sep 2011. / 13:54:58\nBEOGRAD, 20. septembra 2011. (Beta) – Investitori koji premaše rok izgradnje ili renoviranja turističkih objekata u Beogradu i Novom Sadu ubuduće će plaćati kazne, pa će kroz dve godine morati da izdvoje i dva mliona evra na godišnjem nivou.\nNovom Uredbom Ministarstva ekonomije i regionalnog razvoja o utvrdjivanju prioritetnih turističkih destinacija, lokacija i objekata, koja je doneta u junu ove godine, svi nedovršeni turistički objekti imaju rok dve godine za završetak radova, a rokovi su postavljeni i za izgradnju novih turističkih objekata.\nMinistar ekonomije Nebojša Ćirić kazao je u utorak novinarima ispred hotela Metropol, čije renoviranje je trebalo da se završi aprila 2009. godine, da je sada dat rok za završetak izgradne tog hotela do juna 2013. godine, ondosno dve godine od donošenja Uredbe.\n“Prioritetne turističke destinacije, Beograd i Novi Sad moraju biti uredjeni”, istakao je on.\nMinistar je naveo da je u Beogradu zabeležen rast dolaska turista u prvih sedam meseci ove godine oko sedam odsto, dok je rast dolaska stranih turista oko 16 odsto, te da su Beograd i Novi Sad postali prioritetne zone i da svi turistički objekti u tim gradovima moraju imati kategorizaciju koju su imali pre privatizacije ili renoviranja.\nOn je dodao da se ne sme dozvoliti da u Srbiji “nemamo gde da ugostimo turiste”.


SL: Počinje nova sezona, može li iko da parira "večitima"? - Sportske.net\nSL: Počinje nova sezona, može li iko da parira "večitima"?\nUtakmicom između Vojvodine i Čukaričkog danas, posle dva meseca pauze, počinje takmičenje u fudbalskoj Super ligi Srbije, a glavni favoriti za osvajanje titule ponovo su najveći rivali, Partizan i Crvena zvezda.\nSuma je stigao, kakva je Leonardova sudbina?SL: Ovi arbitri će deliti pravdu na otvaranju sezoneSL: Ovi arbitri će deliti pravdu na otvaranju sezoneTrka sa vremenom - Tri potpisa, ko će biti licenciran za Spartu?Milojević: "Zadovoljan sam, ali možemo da naučimo nešto od Irtiša"\nLopta na superligaškim terenima zakotrljaće se večeras od 20.00 na "Karađorđu" kada će Vojvodina ugostiti Čukarički.\nNovosadska ekipa u domaći šampionat ulazi posle rane eliminacije iz kvalifikacija za Ligu Evrope, ali je trener Nenad Vanić najavio borbu za šampionsku titulu. S druge strane, i ekipa s Banovog Brda želi što bolji plasman i svakako će se boriti za mesto koje vodi u Evropu.\nTitulu šampiona brani Partizan, a najveći konkurent će mu ponovo biti Crvena zvezda. Oba kluba u novu sezonu ulaze sa novim trenerima, Miroslavom Đukićem i Vladanom Milojevićem, ali sa istim ambicijama - osvajanje 28. titule prvaka države.\nPartizan sutra u prvom kolu dočekuje novajliju u ligi, ekipu Mačve, dok Zvezda na svom terenu igra protiv Radničkog iz Niša u nedelju.\nVisokom plasmanu nadaju se i u kruševačkom Napretku, koji u prvom kolu dočekuje Rad. Bez obzira na eliminaciju od Intera iz Bakuaa u prvom kolu kvalifikacija za Ligu Evrope, uspeh iz prethodne sezone u Super ligi želeće da ponovi i Mladost. Lučanci u prvom kolu dočekuju još jednog novajliju, ekipu Zemuna.\nPropozicije takmičenja nisu promenjene u odnosu na prošlu sezonu. I ove sezone će se igrati 30 kola po dvokružnom sistemu, a nakon toga sledi podela bodova i lige i plej-of i plej-aut.\nVojvodina - Čukarički (20.00)\nPartizan - Mačva (19.00)\nJavor - Borac (20.00)\nSpartak - Bačka (20.00)\nVoždovac - Radnik (20.00)\nMladost - Zemun (20.00)\nCrvena zvezda - Radnički Niš (19.00)


Pravila o zaštiti privatnosti – Apartments Lungo Mare, zvanični veb sajt | Apartmani u Ulconju\nOva Izjava o zaštiti privatnosti se odnosi na veb sajt www.apartmentslungomare.com koji je u vlasništvu i kojim upravlja objekat Apartments Lungo Mare. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.apartmentslungomare.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na lungo.mare@hotmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na lungo.mare@hotmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na lungo.mare@hotmail.com . Takođe, svoja pitanja i nedoumice možete da uputite lokalnim organima za zaštitu podataka.


Fazlić: Po šumama 1.500 migranata, stanovništvo u strahu - BIGportal.ba\n25 Decembra, 2020 25 Decembra, 2020 071\nGradonačelnik Bihaća Šuhret Fazlić izjavio je da se po šumama nalazi oko 1.500 migranata, zbog čega je stanovništvo u strahu.\nOn je poručio da nekadašnja fabrika “Bira” u Bihaću nikada više neće biti mjesto za smještaj migranata.\n“To je naš uslov da se rješava migrantska kriza, jednom su nas prevarili, više neće”, rekao je Fazlić za BHT1.\nPrema njegovim riječima, Grad Bihać je sa Međunarodnom organizacijom za migracije /IOM/ u aprilu, početkom epidemije virusa korona, postigao dogovor da se migranti privremeno smjeste u migrantski kamp “Lipa”, gdje su trebali ostati najduže do septembra.\n“Početkom epidemije cilj je bio povući migrante s ulica, a Bihać je učestvovao u finansiranju sa pola miliona KM, te je dao svoje zemljište”, rekao je Fazlić.\nOn je istakao da je do decembra bilo dovoljno vremena da se poprave uslovi u “Lipi”, ocijenivši da je IOM možda namjerno izazvao trenutnu situaciju.\nFazlić je naveo da nisu tačne informacije da u “Lipi” nije bilo vode, te da je grad uspio sprovesti vodu u skladu sa svojim kapacitetima, ali da to nije bilo dovoljno.\nOn je naglasio da su iz Brisela govorili da će migranti ostati u “Lipi” do septembra, te dodao da su tek sad pokušali da poprave situaciju.\n“Dali smo sve, a sad kažu da ih primimo u urbani dio grada, to ne dolazi u obzir”, zaključio je Fazlić.\nŠatorski kamp za migrante “Lipa” kod Bihaća stradao je prije dva dana u požaru, nakon čega su migranti smješteni u njemu ostali pod vedrim nebom.\nSavjet ministara donio je početkom sedmice odluku o uspostavljanju privremenog prihvatnog centra za smještaj migranata “Lipa”, na području Bihaća, koji će biti montažni objekat kontejnerskog tipa i kapaciteta 1.500 osoba.\nDo okončanja građevinskih radova u “Lipi” predviđeno je da migranti budu smješteni u “Biri”, čemu se protive vlasti Unsko-sanskog kantona i građani Bihaća.


SDA o pomoći država jednom bh. entitetu: Na taj način se vrijeđa suverenitet BiH\nNaslovnica VIJESTI BiH SDA o pomoći država jednom bh. entitetu: Na taj način se vrijeđa...\nKolegij Stranke demokratske akcije je na danas održanoj sjednici usvojio sedam zaključaka u vezi sa trenutnom situacijom koja je izazvana pandemijom koronavirusa.\nSDA se zahvalila svima koji su pružili pomoć BiH u borbi protiv pandemije koronavirusa te istakli da pomoć koja se upućuje mora biti usmjeravana preko Vijeća ministara BiH.\n“Nije u duhu dobrih odnosa između BiH i onih zemalja koje su svoju pomoć dostavile samo jednom entitetu kao što je to uradila Ruska Federacija, a najavljuje Mađarska. SDA to razumijeva kao namjeran čin zaobilaženje i minimiziranja državnih institucija. Na taj način se vrijeđa suverenitet BiH i ide na ruku politikama podjela u našoj zemlji”, smatraju u ovoj stranci.\nZatim su pozvali sve građane BiH da disciplinovano nastave provoditi mjere koje su nadležne institucije propisale sa ciljem sprečavanja nekontroliranog širenja zaraze koronavirusom u Bosni i Hercegovini.\n“Propisane mjere daju rezultate jer se pokazuju znaci usporavanja pandemije. U Bosni i Hercegovini se posljednjih dana bilježi veći broj izliječeniih od zaraženih”, navodeno je.\nIz SDA su pozvali nadležne institucije da striktno provode mjere koje je usvojilo Vijeće ministara BiH u vezi sa strogom kontrolom ulaska u Bosnu I Hercegovinu.\nSDA pozdravlja postizanje dogovora o vanrednom aranžmanu sa MMF-om i povoljnim kreditom od 643 miliona KM koji će značajno pomoći u borbi protiv pandemije i ublažavanju ekonomskih posljedica.\nZatim su pozvali Parlament FBiH da hitno usvoji Zakon o ublažavanju ekonomskih posljedica pandemije uvažavajući realne, provodive i kvalitetne amandmane svih političkih subjekata.\n“SDA poziva Parlament FBiH i skupštine svih kantona da hitno usvoje rebalanse svojih budžeta imajući u vidu pad prihoda i na osnovu realne procjene prihoda da značajan dio budžeta usmjere u mjere za ublažavanje ekonomskih posljedica pandemije”, navodi se.\nPozvali su i općinske nivoe vlasti da, u skladu sa svojim administrativnim, finansijskim i prostornim kapacitetima učestvuju u prevladavanju epidemiološke i ekonomske krize u BiH.\nPrethodni članakDodik: Svim radnicima u zdravstvu uz platu i naknada od 1.000 KM\nSljedeći članakArcelorMittal Zenica: Uposlenica je bila u kontaktu sa 15 radnika


Predstavljena kolekcija cipela sa potpisom Milice Pavlović - LookerWeekly.com magazin\n“Velika je privilegija sarađivati sa svetski poznatim brendom, posebno kada je reč o cipelama koje zauzimaju posebno mesto na mojoj listi modnih komada. Za kakvu god odevnu kombinaciju da se odlučim, trendi par cipela je taj element koji je čini posebnom i izdvaja, doprinosi efektnom izgledu i definiše priliku za koju je pogodna. Moja nova Deichmann kolekcija prati ritam moderne žene, pružajući joj raznolik izbor modela obuće, koju može nositi tokom svih dnevnih aktivnosti, od jutra do večeri. Užurbani tempo, kakvim danas živimo, zahteva upravo takvu kolekciju koja priliči svim modnim transformacijama sa kojima se susrećemo na dnevnom nivou.”\nZa one nešto odvažnije, kolekcija donosi i sve poželjnije čizme sa nitnama. Trend koji ne napušta scenu poslednjih nekoliko godina, ove sezone predstavlja modni imperativ. Ukrašene nitnama ili kopčama, lakovane ili ne, čizmice iz kolekcije Milice Pavlović za Deichmann komad su obuće koji krasi cipelarnike svih trendseterki.


Haris Silajdžić: Opasno je odvajati zločince i presude od projekta velike Srbije\nRedakcija 10.06.2021 11:47\nHaris Silajdžić, bivši član Predsjedništva Bosne i Hercegovine i predsjednik Vlade Republike BiH u ratnom periodu, komentarisao je za Anadolu Agency (AA) konačnu presudu ratnom zločincu Ratku Mladiću, bivšem komandantu Vojske Republike Srpske, kojeg je Međunarodni mehanizam za krivične sudove (MMKS) u Hagu osudio na doživotnu kaznu zatvora, kao i za genocid počinjen u Srebrenici.\n”Govoreći pred skupštinom u Banjaluci 12. maja 1992. ratni zločinac Ratko Mladić nazvao je ono što će učiniti nesrpskom stanovništvu Bosne i Hercegovine genocidom. Cjelokupno srpsko političko i vojno rukovodstvo svjesno je ušlo u genocidni projekat eliminacije nesrpskog stanovništva u Bosni i Hercegovini u okviru stogodišnjeg projekta stvaranja velike Srbije. Svi su optuženi i osuđeni presudama Haškog tribunala. Neprirodno je, dakle, i veoma opasno, odvajati ove zločince i presude koje se odnose na njihove zločine od projekta velike Srbije koji je izvođen pod vođstvom Slobodana Miloševića, predsjednika Srbije. Ovi zločinci su predstavljeni kao žrtve prinesene na oltar projekta velike Srbije dok sam projekat ostaje nedodirljiv”, rekao je Silajdžić, uz rahmetli Aliju Izebegovića, prvog demokratski izabranog predsjednika Predsjedništva RBiH, političar koji je podnio najveći teret ratnog liderstva napadnute i okupirane Bosne i Hercegovine, a bio je i jedan od pregovarača u Daytonu i ministar vanjskih poslova RBiH.\nUpozorava da je „u tom duhu odgojena jedna nova generacija i nova politička elita koja nastavlja provođenje projekta načinom koji je prilagođen nastalim okolnostima“.\n”Ako su medijske reakcije u Srbiji i entitetu RS-u u Bosni i Hercegovini odraz šireg društvenog sentimenta, Bosna i Hercegovina će ostati žarište destabilizacije i napetosti na jugoistoku Evrope. Genocid će dobiti pravo građanstva u Evropi javnim nipodaštavanjem haških presuda, veličanjem zločinaca i posebno statusom quo u Bosni i Hercegovini koji djeluje u korist ovog zločinačkog projekta”, smatra Silajdžić.\nSve dok se anonimne inicijative i intrige neprestano pletu oko Bosne i Hercegovine, sami građani nemaju načina da izraze svoju demokratsku volju u nominalno demokratskoj zemlji, stava je Silajdžić.\n”Izuzetak su predstavnici Vlade Ruske federacije koji javno prijete nespecificiranim mjerama ukoliko BiH bude napredovala prema članstvu u NATO-u. Ovo stanje nametnuto je građanima BiH agresijom, genocidom i svim zamislivim drugim zločinima, najtežim na tlu Evrope od Drugog svjetskog rata”, istakao je Silajdžić.\nBez temeljnih promjena, dodaje, nisu moguće promjene.\n”Rješenje je u temeljnim promjenama na platformi građanske demokratije koje bi oslobodile nesumnjive pozitivne potencijale i koje bi otvorile put prema članstvu BiH u euroatlantske integracije. Građani BiH, nakon svega, zaslužuju priliku da iskažu svoju volju onako kako to čine drugi u demokratskim državama”, kazao je Silajdžić.\nHaris Silajdzic , jedini politicar u BiH\nkoji posjeduje sve osobine jednog velikog drzavnika i politicara koga se narodi BiH nisu stidjeli pred cijelim svijetom,politicar na nivou danasnjice,pametan ,kulturan ,poznaje odlicno bonton,govori vise stranih jezika,jednostavno zasluzuje da bude na celu drzave .Zasluzuje to.\nPrethodni članakBiH: Održana konferencija o prijetnjama slobodi medija\nNaredni članakRuski sud kaznio Facebook i Telegram


14-07-2020 11:42 Ratni izveštaji Naoružanje Izdvojeno Svet Planeta\nVojni stručnjak Viktor Baranec ocenio je šanse Amerikanaca da dobiju pristup tehnologiji ruskog sistema protivvazdušne odbrane S-400.\nVojni stručnjak Viktor Baranec rekao je da bi „zagonetka S-400“ bila previše teška za američke stručnjake koji žele da pristupe savremenim ruskim vojnim tehnologijama.\nDruga stvar, koja američke napore svodi na minimum, jeste da ruski “dizajneri, inženjeri, tehnolozi – nisu budale, prodajući takve sisteme, u ovo oružje ubacuju “čipove” koji ne dozvoljavaju pucanje na ruske avione.”\n„Ugovor sa Ankarom predviđa zabranu prenošenje ovog oružja u treće zemlje,“ rekao je Baranec, napominjući činjenicu da čak i prema „međunarodnom pravilu“ nije dozvoljeno prebacivanje trećoj strani.\nIpak, najvažniji faktor koji sprečava krađu ruske vojne tehnologije je upotreba takvih „trikova“ od strane zaposlenih u vojno-industrijskom kompleksu Rusije kako bi se osiguralo da „nakon prodiranja u sistem oni automatski postaju bezvredni“.\n“Čim Amerikanci pomisle da su na tragu da otkriju neku super tajnu, ona će odmah propasti”, rezimirao je Baranec.\nPolicija uhapsila monaha Antonija Davidovića zbog učešća u protestima. Više o tome čitajte OVDE.


Obezbeđeno 19 miliona za uređenje Kragujevca - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Obezbeđeno 19 miliona za uređenje Kragujevca\nObezbeđeno 19 miliona za uređenje Kragujevca\nsubota, 17 decembar 2011 08:43\nPrema rečima ministra kulture Predraga Markovića projekat podrazumeva zaštitu objekata industrijskog i kulturnog nasleđa u centru grada, koji se nalaze na prostoru sa leve i desne strane reke Lepenice. Ministar kulture Predrag Marković izjavio je u Kragujevcu da je obezbeđeno 19 miliona dinara za početak realizacije jedinstvenog projekta u tom gradu, koji predviđa pretvaranje gradskog jezgra u kulturno-istorijsku atrakciju i univerzitetski centar.\nPrema njegovim rečima, projekat podrazumeva zaštitu objekata industrijskog i kulturnog nasleđa u centru Kragujevca, koji se nalaze na prostoru sa leve i desne strane reke Lepenice. Projekat ima tri celine, rekao je Marković i naveo da je prva istorijska, druga industrijska i treća izgradnja objekta za Filološko-umetnički fakukltet u Kragujevcu, koji je čitavu deceniju bez svog prostora. Naglašavajući da su se u projekat zaštite industrijskog nasleđa uključili i francuski eksperti, Marković je najavio dolazak u Beograd ministra kulture Francuske, s kojim će biti potpisan memorandum, a potom i obezbeđena finansijska sredstva za realizaciju tog dela projekta.\nPrema rečima Markovića, za prvi deo projekta, čiji će radovi krenuti početkom naredne godine, obezbeđeno je rebalansom budžeta Srbije oko 3,8 miliona dinara, i ta sredstva su uplaćena. Reč je o 550.000 dinara za depo zgrade u kojoj je nekad bila Skupština Srbije, 1,9 miliona dinara za zvonik na Crkvi u neposrednoj blizini zgrade skupštine, kao i 1,3 miliona dinara za ogradu Narodnog muzeja i Amidžinog konaka.\nJoš 15 miliona dinara, dodao je Ministar, obezbeđeno je planom budžeta za 2012. godinu za rekonstrukciju zgrade stare skupštine, navodeći da će se u izgradnju Filološko-umetničkog fakulteta u Kragujevcu uključiti i Ministarstvo prosvete.\nMinistru Markoviću je pismo o namerama, u kome se navode buduće faze realizacije i revitalizacije značajnih objekata gradskog jezgrada, danas predao gradonačelnik Kragujevca Veroljub Stevanović, koji je novinarima rekao da je reč o rekonstrukciji najmanje 100.000 kvadratnih metara prostora.\nStevanović je najavio da revitalizacija značajnih kulturno-istorijskih i industrijskih objekata u gradskom jezgru predviđa i izmeštanje fabrike Namenske industrije na neku drugu lokaciju.


25. oktobra 2016. 1 min read\nPretnje autoru emsije „Zona Ekspres“ i glavnom uredniku portala „GazetaEkspres“ iz Prištine, Leonardu Kerćukiju, osudili su danas šef misije OEBS-a na Kosovu, Jan Bratu i predstavnica OEBS-a za slobodu medija, Dunja Mijatović.\n“Osuđujem pretnje i pozive na nasilje prema Kerćukiju. Sloboda izražavanja mora se zagovarati i poštovati u svim okolnostima. Pozivam organe vlasti i vladavine prava da neodložno istraže ove pretnje i izvedu pred lice pravde počinioce” , rekao je Jan Bratu u saopštenju koje je medijima prosledila Služba za informisanje Misije OEBS-a na Kosovu.\nJan Bratu, šef misije OEBS-a na Kosovu\nU dokumentarnoj emisiji „Zona Expres“, Kerćuki istražuje osetljive teme u kosovskom društvu. Poslednje izdanje, emitovano 23. oktobara 2016., bavilo se, između ostalog, zločinima nad lokalnim Srbima. Kerćuki je od tada izložen kampanji blaćenja na društvenim medijima, kaže se dalje u saopštenju.\n“Pretnje i nasilje upereno prema novinarima, predstavlja napad na demokratiju i društvo kao celinu. Pripadnici medija moraju da budu u stanju da obavljaju svoj važan rad na slobodan i bezbedan način,” rekla je Dunja Mijatović.\nNapad na Leonarda Kerćukija,osudilo je i Udruženje novinara Kosova.\nTags: OSCE GazetaEkspres Dunja Mijatović Zona Ekspres Kosovo Leonardu Kerćukiju OEBS\nPrevious Kancelarija za KiM osuđuje današnje događaje na prelazima Meradre, Jarinje i Đeneral Janković\nNext Marko Đurić sutra u Leposaviću\n27. oktobra 2021., 09:01


Njemačka kancelarka Angela Merkel saopštila je danas da će razgovarati sa državama članicama Evropske unije o problemima sa migracijom i da će svojoj Hrišćansko-demokratskoj uniji (CDU) podnijeti izvještaj 1. jula.\nMerkelova je naglasila da ne želi da Njemačka jednostrano odvraća migrante sa svojih granica, kao što to želi ministar unutrašnjih poslova Horst Zehofer, prenosi AP.\nZehoferova stranka Hrišćansko-socijalna unija (CSU) i sestrinska partija Merkelove CDU pristala je danas da Merkelovoj da dvije nedjelje rok da potraži rješenje za migrante sa svojim evropskim partnerima.\nKancelarka je naglasila da joj je dogovor CDU i CSU o pooštrenju imigracine kontrole dao ono što joj treba kako bi tražila bilateralne sporazume sa drugim članicama EU.\nMerkelova je na konferenciji istakla da bi neopravdano odvraćanje migranata sa njihovih granica moglo da izazove domino efekat, ali je pristala na zahtjev CSU da se ne primaju migranti kojima je ranije zabranjen ulazak.\nZehofer je rekao danas članovima svoje stranke da želi da kancelarki Merkel da rok do kraja juna za pronalaženje evropskog rješenja za migrantsko pitanje i pograničnu kontrolu, što je ona to prihvatila, javljaju agencije.\nRojters prenosi da je CSU danas ponudila Merkelovoj "maslinovu grančicu", predloživši da se plan o vraćanju migranata sa njemačke granice primijeni - postepeno.\nCSU danas takođe odlučuje koliko daleko će ići u sporu sa njemačkom liderkom povodom migracija, koji je eskalirao u pretnju po njenu vladu.\nDržavni premijer Markus Zeder rekao je da će CSU na današnjem sastanku donijeti odluku o tome da li će insistirati na politici vraćanja nekih izbjeglica sa njemačke granice, ali da će na federalnom ministru Zehoferu biti da odluči da li će i kako primeijniti politiku koja bi mogla da dovede do raskida višedecenijskog saveza CSU sa CDU Angele Merkel.\n"Danas šaljemo signal o riješenosti", rekao je ranije danas Zeder novinarima, po dolasku na sastanak predsedništva stranke u Minhenu.


grdelicka klisura - Dnevni list Danas\nPočetna » grdelicka klisura\nKoridori Srbije: Pouzdani bezbednosni sistemi u tunelima kroz Grdeličku klisuru\nBezbednosno-sigurnosni sistemi u tunelima „Predejane“ i „Manajle“ na Korodoru 10 u Grdeličkoj klisuri su u potpunosti pouzdani i rade bez nedostataka, saopštilo je danas javno preduzeće Koridori Srbije.\nU nedelju, 12. aprila navršava se 21 godina od NATO napada na putnički voz u Grdeličkoj klisuri, u kome je poginulo 15, a više od 50 putnika povređeno.\nPiše: S. B. 12. 4. 2020.\nКoridori Srbije saopštili su danas su da je posle šest meseci od puštanja u saobraćaj deonice kroz Grdeličku klisuru obavljen redovan servis i testiranje svih oprema u tunelima „Predejane“ i „Manajle“ i da su svi bezbednosno-sigurnosni sistemi u potpunosti pouzdani i rade bez ikakavih nedostataka.\nKoridori krivi za Grdelicu\nOdgovornost za utvrđivanje krivice zbog pucanja asfalta na auto-putu u Grdeličkoj klisuri je isključivo na nadležnom ministarstvu a razlog za stvaranje rupa na toj saobraćajnici su loše izvedeni radovi i propusti u nadzoru tog posla, smatra domaća stručna javnost.\nPiše: G. Vlaović 1. 8. 2019.\nMihajlović: Kritikuju tri pukotine, a ne vide 300 kilometra novih autoputeva\nPotpredsedica Vlade Srbije Zorana Mihajlović izjavila je da svi koji kritikuju nekoliko pukotina u Grdeličkoj klisuri, koje su sanirane za 72 sata, zaboravljaju ili neće da vide da je u Srbiji izgrađeno 300 kilometra novih autoputeva.\nPiše: V. Ristić/Beta 23. 7. 2019.\nAuto-put koji spaja Salcburg sa Solunom završetkom deonice od 26 kilometara kroz Grdeličku klisuru konačno je završen, a Srbija je posle 30 godina povezala auto-putem svoju severnu i južnu granicu.\nPiše: M. Obradović 21. 5. 2019.\nMihajlović: Od subote građani će moći da prolaze Grdeličkom klisurom\nMinistarka građevinarstva, saobraćaja i infrastrukture Zorana Mihajlović najavila je da će u subotu, 18. maja, biti otvoren ceo južni krak Koridora 10.\nVučić: Sredinom meseca gotovi radovi u Grdelici, uskoro završetak i ostalih deonica puteva\nPredsednik Srbije Aleksandar Vučić izjavio je da će sredinom maja biti završeni radovi u Grdeličkoj klisuri, čime će konačno biti završen južni krak Koridora 10 prema Makedoniji i da će za mesec i po dana biti otvoren i autoput izmedju Obrenovca i Čačka.


Ratko Marković negirao da Slobodan Milošević nije želeo mirno rešenje\nSvedok odbrane Ratko Marković negirao je danas na sudjenju bivšem predsedniku Srbije Milanu Milutinoviću pred Haškim tribunalom tvrdnju tužilaca da vlast Slobodana Miloševića 1998-99. nije želela mirno rešenje kosovske krize.\nMilutinović je optužen za ratne zločine nad Albancima na Kosovu u prvih šest meseci 1999. Nastavljajući unakrsno ispitivanje, tužilac Tom Hanis sugerisao je da, nasuprot tvrdnji Markovića, da Miloševićeva vlast ni pre ni tokom pregovora u Rambujeu nije istinski težila mirnom rešenju na Kosovu. Hanis se, pritom, pozvao na svedočenje tadašnjeg šefa Vojnog komiteta NATO, nemačkog generala Klausa Naumana, da je Milošević u oktobru 1998. njemu i američkom generalu Vesliju Klarku rekao da će u proleće 1999. rešiti kosovski problem tako što će Albance, kao 1945. u Drenici, sakupiti i streljati.\n"Ne bih se složio sa vama, apsolutno sam siguran da je predsednik Milošević želeo mirno rešenje...Ali, ako neko hoće da vam otcepi deo teritorije i proglasi nezavisnu državu, razlog sukoba je on, a ne onaj koji brani svoju teritoriju...Svaka država bi tako reagovala na težnje da se na njenoj teritoriji formira druga država", odgovorio je Marković.\nOn je naznačio da "ne veruje u istinitost" tvrdnje generala Naumana, napominjući da, čak i da je Milošević tako nešto rekao u privatnom razgovoru, to ne bi bio izraz zvanične politike vlasti. Odgovarajući na pitanja tužioca o toku pregovora u Rambujeu, u februaru 1999, Marković je ponovio da je delegacija Beograda, čiji je on bio šef, bila spremna da prihvati politički deo predloženog sporazuma, pod uslovom da medjunarodna zajednica garantuje teritorijalni integritet i suverenitet Srbije i SRJ, što su Albanci odbijali.\nSvedok je potvrdio i da je član delegacije Nikola Šainović odlazio sa konferencije u Beograd, na konsultacije sa Miloševićem i drugim zvaničnicima, ali da ga Šainović o rezultatima tih razgovora nije izveštavao, niti je na to bio obavezan. Na sugestiju tužioca Hanisa da pregovori nisu uspeli zato što to Milošević nije želeo, Marković je odgovorio da Milošević "nije mogao da deluje mimo ovlašćenja koja je imao po Ustavu SRJ ili bi, u suprotnom, rizikovao da bude pokrenut postupak za njegovo razrešenje". Dok ga je ispitivao zastupnik optužbe, Marković je dozvolio mogućnost da je predsednik Srbije Milutinović u Rambujeu rekao medjunarodnom posredniku Volfgangu Petriču da će na Kosovu uslediti masakr, ako NATO bombarduje SRJ.\n"Kao što sam i ranije rekao, ja nikada nisam čuo Milutinovića da to izgovara...Možda je i rekao, ali ja to ne mogu znati, zato što nisam bio tamo", kazao je svedok.\nOdgovarajući na pitanja o susretu Milutinovića i lidera kosovskih Albanaca Ibrahima Rugove u Prištini, kojem je prisustvovao tokom NATO bombardovanja krajem aprila 1999, Marković je negirao da je Rugova tada bio u kućnom pritvoru, rekavši da ga je od albanskih ekstremista "obezbedjivala" policija. Tužilac Hanis pitao je Markovića i da li je tačno da je Milutinović, kako je sam izjavio, u to vreme mogao da Miloševiću bez posledica, kaže i "neprijatne stvari".\n"Ako tako kaže predsednik Milutinović, on sigurno govori istinu. Ja nisam bio na tom nivou prijateljstva i bliskosti da bih to mogao da znam", uzvratio je svedok.\nMarković je završio svedočenje, a Milutinovićeva odbrana će kao drugog svedoka odbrane izvesti Životu Ćosića.\nZajedno sa Milutinovićem, za prisilno premeštanje, deportacije, ubistva i progon kosovskih Albanaca 1999, optuženi su tadašnji potpredsednik Savezne vlade Nikola Šainović i generali Dragoljub Ojdanić, Nebojša Pavković, Vladimir Lazarević i Sreten Lukić.


“Čestitam NIS-u, najvećoj domaćoj kompaniji, a čestitam i Exitu, najvećem brendu, ne samo Novog Sada, već i cele Srbije, što su demonstrirali na delu šta znači društvena odgovornost velikih kompanija”.\n“Ovo je samo prvi korak u nizu aktivnosti koje će se tek realizovati u narednim godinama. Gornji grad Tvrđave je u dobrom delu obnovljen i već godinama živi kao važna turistička atrakcija Novog Sada, obnavlja se i Podgrađe, a vreme je da oživimo i obnovimo Hornverk, te da u saradnji sa Gradom i značajnim evropskim fondovima stvorimo uslove za izradu master plana obnove i uređenja kompletne Petrovaradinske tvrđave”.\n“Ponosni smo da budemo deo ovog projekta. Sa našim prijateljima iz Exita već godinama sarađujemo na promociji obrazovanja i ulaganja u mlade talente Srbije, a kad se udruže takve dve energije, odlični rezultati ne mogu da izostanu”, izjavio je Zamenik generalnog direktora kompanije NIS, Igor Tarasov.\n“Kada su me pozvali ljudi iz EXIT fondacije i kompanije NIS, sa inicijativom da zajedno obnavljamo delove tvrđave, zaista sam bio jako srećan. Nastavićemo da sa EXIT fondacijom, društveno odgovornim kompanijama i Gradom Novim Sadom, obnavljamo jedan po jedan spomenik kulture na tvrđavi”, izjavio je direktor Zavoda za zaštitu spomenika kulture Novog Sada, Siniša Jokić.


Usluge | Lexmark Srbija\nKutija puna delova nije pametni multifunkcijski uređaj, a kolekcija pametnih multifunkcijskih uređaja nije automatski ekosistem.\nNeke organizacije imaju osoblje i veštine da same konfigurišu i održavaju ekosistem pametnih multifunkcijskih uređaja. Druge više vole da se koncentrišu na svoje poslovanje i da se oslone na dokazane sisteme, znanje, iskustvo i intuiciju ljudi koji su izgradili njihove pametne multifunkcijske uređaje.\nUsluge za upravljanje štampanjem (MPS) ne počinju sa specifikacijom hardvera, već sa procenom vaše grupe, uloge i potreba organizacije. One se fokusiraju na planiranje i organizovanje velikih grupa uređaja da bi radili kao što rade ljudi, a zatim proaktivno upravljaju njima da bi smanjile breme IT sistema i racionalizovale snabdevanje (i kontrolisale troškove) potrošnog materijala. Prikupljanjem podataka o tome kako se vaši podaci koriste, MPS tim može da ponovo osmisli i transformiše vaše procese – da bi isporučivali fizička odštampana dokumenta ili informacije koje su vam potrebne i kada su vam potrebne.\nLexmark profesionalne usluge mogu inteligentno da prilagode Lexmark rešenja tako da odgovaraju vašim proizvodnim ciljevima i poboljšaju kako vaš tim upravlja informacijama i kako ih deli. Naše iskustvo u tokovima posla u vezi sa informacijama koje su specifične za industriju – što obuhvata maloprodaju, bankarstvo, osiguranje, državne službe, zdravstvenu zaštitu, proizvodnju itd. – može da vam pomogne da otkrijete skrivene prilike da biste ostvarili bolju efikasnost.\nRešavanje problema koje stvara skupe prekide je samo početna tačka Lexmark usluga korisničke podrške. Cilj naših programa podrške – koji obuhvataju usluge instalacije, produžene garancije i originalne delove uz rad tehničara koji imaju sertifikat kompanije Lexmark – jeste da stalno poboljšavaju vaš tok posla i obezbede da svaki uređaj pomaže da pružate vrhunske performanse.\nUsluge koje podržavaju i ponovo promišljaju kako radite predstavljaju integralni deo ekosistema pametnih multifunkcijskih uređaja kompanije Lexmark. One nisu samo odraz toga kako razumemo tehničke dimenzije naših proizvoda – one su znak koliko daleko mogu da vas odvedu kombinacija vaših ciljeva i naše mašte.\nLexmark je došao ovde, vodio nas i veoma jasno prikazao da je ovde da bi ostao dugo. Lexmark je pokazao da je ovo partnerstvo, a ne samo transakcija.\nStariji menadžer, IT inženjering


Poreska kontrola u oblasti građevinarstva | Privredna komora Crne Gore\nRiječ je o prvom seminaru koji se odnosi na tumačenje propisa iz oblasti poreske politike i rezultat je zajedničkih aktivnosti na izgradnji povoljnijeg poslovnog ambijenta. U saradnji sa Poreskom upravom, u narednom periodu biće organizovano nekoliko edukacija na sličnu temu.\nPrema riječima direktora Sektora za obrazovanje i kvalitet Privredne komore dr Mladena Perazića, veliki broj poreskih obveznika prepoznao je važnost potrebe za tumačenjem poreske politike, što je podstaklo organizaciju seminara.\n- Cilj poreskih kontrola je uočavanje eventualnih formalnih i suštinskih nedostataka i blagovremeno davanje predloga za njihovu korekciju. Ova naša zajednička aktivnost je dio šireg programa kojim želimo da informišemo poreske obveznike o pravilnoj primjeni propisa – rekao je Perazić.\nPredavačica je bila Gordana Pejović, pomoćnica direktora Poreske uprave u Sektoru za velike poreske obveznike.\n- Poreska uprava sprovodi program za obezbjeđenje poštovanja poreskih propisa od strane poreskih obveznika koji posluju u građevinskoj industriji. Program je zasnovan na pristupu tretmana poreskih obveznika na osnovu utvrđenog rizika, imajući u vidu da građevinska industrija, uz turizam i ugostiteljstvo, predstavlja vodeću privrednu granu u Crnoj Gori, koja posjeduje značajan potencijal za ekonomski i fiskalni rast, ali i koja nosi i značajne rizike vezane za poštovanje poreskih propisa - istakla je Pejović.\nTakođe je naglasila da se očekuje da implementacija programa doprinese povećanju broja obveznika registrovanih u građevinskoj industriji, kao i većem poštovanju poreskih propisa, te uspostavljanju kvalitetnijeg poslovnog ambijenta i sankcionisanju nelojalne konkurencije na tržištu u oblasti građevinarstva.\nTokom seminara, privrednicima su kroz praktične primjere ilustrovane odredbe zakona kojima se tretira promet ostvaren u građevinskoj industriji, prezentovani rezultati postupaka inspekcijskog nadzora do sada izvršenog kod ove kategorije poreskih obveznika, kao i date smjernice za lakše ispunjavanje obaveza, posebno u oblasti poreza na dodatu vrijednost i radnih odnosa, gdje je prepoznat najveći stepen rizika po poštovanje poreskih propisa.\nNakon prezentacije, učesnicima seminara je omogućeno da, kroz postavljanje pitanja, otvore dijalog na ovu temu koja je izazvala značajno interesovanje privrede.\nSeminar je održan u prostorijama Privredne komore, uz poštovanje fizičke distance i mjera koje je propisalo Nacionalno koordinaciono tijelo za zarazne bolesti.


Savet bezbednosti UN osudio napad u Kairu\n► Savet bezbednosti UN osudio napad u Kairu\nSavet bezbednosti UN danas je oštro osudio "kukavički teroristički akt" u Kairu u kojem je ubijeno najmanje 20 ljudi.\nČlanice Saveta bezbednosti navele su da počinioci, organizatori, finansijeri i sponzori tog napada izvedenog u nedelju moraju da budu izvedeni pred lice pravde.\nI generalni sekretar UN Antonio Gutjereš oštro je osudio "teroristički napad", rekao je portparol UN Stefan Dižarik.\nNajmanje 20 osoba poginulo je u nedelju u centru Kaira kada se automobil napunjen eksplozivom sudario s drugim vozilima i eksplodirao. Napad tim automobilom-bombm trebalo je da bude izveden na nekom drugom mestu.\nČlanice Saveta bezednosti su navele da terorizam ugrožava međunarodni mir i bezbednost i ponovile da svaki akt terorizma predstavlja krivično delo koje se ne može opravdati, nezavisno od motiva počinilaca.\nMinistar spoljnih poslova Ivica Dačić izjavio je da je posle sednice Saveta bezbednosti Ujedinjenih nacija (SB UN) da je osnovna poruka tog skupa vezana za izveštaj Unmika o incidentu od 28....


Novo iznenađenje u Kini, Francuska izbacila Ameriku! Australija bolja od Češke, za finale protiv Španije\t- SPORTSKI ŽURNAL\nNovo iznenađenje u Kini, Francuska izbacila Ameriku! Australija bolja od Češke, za finale protiv Španije\nRival Francuzima u polufinalu biće Aregentina, koja je juče u četvrtfinalu pobedila Srbiju 97:87\nU timu SAD najefikasniji je bio Donovan Mičel sa 29 poena, šest skokova i četiri asistencija. Markus Smart postigao je 11 poena, a Kemba Voker 10.\nFrancuska je vodila većim delom prvog poluvremena vodila, a SAD je prvi put na turniru gubila dvocifrenom razlikom.\nFrancuska je trojkom Franka Nilikina izjednačila na 76:76, a zatim je koševima Gobera, Furnijea i ponovo Nilikine stekla šest razlike.\n„Trikolori“ su do kraja sačuvali i čak uvećali prednost i plasirali se u polufinale.\nAustralija bolja od Češke, za finale protiv Španije\nKošarkaška reprezentacija Australije plasirala se danas prvi put u polufinale Svetskog prvenstva u Kini, pošto je u Šangaju pobedila Češku sa 82:70 (17:17, 16:13, 30:18, 19:22).\nAustraliju je predvodio Peti Mils sa 24 poena, šest asistencija i četiri skoka. Kris Golding dodao je 14 poena, Metju Delavedova devet, a Džok Lendejl sedam poena.\nU ekipi Češke najefikasniji je bio Patrik Auda sa 21 poenom, a dobru igru prikazao je Tomas Satoranski sa 13 poena, 13 asistencija i devet skokova.\nAustralija će u petak u polufinalu igrati protiv Španije.\nNastavlja se prvenstvo BiH, novi meč Igokee i Sparsa\nNikola Peković tim menadžer reprezentacije Crne Gore\nNoćioni nominovan za tim decenije u Evroligi\nPedja · 11 septembar, 2019 16:51\nSkola · 11 septembar, 2019 17:01\nŽeljko Pavlović · 11 septembar, 2019 17:46


Piralić sa skautima velikih klubova pratio meč u Beču – USKSPORT.BA\nMladi nogometni menadžer iz Bihaća Ervin Piralić, imao je večeras čast da prisustvuje utakmici u kojoj je reprezentacija BiH igral protiv Austrije.\nMladi i perspektivni bišćanin Piralić imao je čast da mu društvu u svečanoj loži Ernst Happel stadiona u Beču prave predstavnici europskih velikana Borussije Dortmund i engleskog Tottenhama.\nPred ovaj vrlo važan meč naših Zmajeva u prijestolnici Austrije, menadžer Piralić je istakao da očekuje jednu veoma neizvjesnu utakmicu, te dodao kako će uz podršku velikog broja navijača Bosne i Hercegovine naši Zmajevi imati dodatni motiv za pobjedu i ostanku na čelu tabele Lige nacija.\nPobjeda je izostala jer je susret Austrije i BiH završen bez pobjednika rezultatom 0:0 ali je naša reprezentacija ostvarila odličan uspjeh i tako obezbjedila prvo mjesto u grupi 3 LIGE B UEF-a LIGE NACIJA.\nZasigurno, vrijedan je spomenuti da je mladi Bišćanin često viđen gost na nogometnim stadionima širom Evrope, a posebno nas raduje što je rođeni Krajišnik, koji ima sve predispozicije za budućnost posla s kojim se bavi.\nKK Željo 1971 Bihać razmontirao KK Litvu iz Banovića


Art magazin - Art magazin je medijski prijatelj 55. Oktobarskog salona u Beogradu\nNOVI SAD. Na poziv 55. Oktobarskog salona u Beogradu Art magazin je prihvatio da bude medijski prijatelj ove značajne manifestacije likovne umetnosti. O selekciji umetnika odlučivali su kustosi 55. Oktobarskog salona Nikolaus Šafhauzen, direktor Kunsthalle Wien u Beču i Vanesa Džoan Miler, šefica odeljenja za dramaturgiju u Kunsthalle Wien u Beču.\n55. Oktobarski salon biće održan od 20. septembra do 2. novembra 2014. godine u novoj zgradi Muzeja grada Beograda u Resavskoj ulici 40b.\nOvogodišnji Oktobarski salon predstaviće radove 40-ak umetnika iz zemlje i inostranstva. Po drugi put u istoriji međunarodnih Salona, domaći umetnici su birani putem javnog konkursa koji je ove godine trajao od 30. aprila do 1. juna 2014.


region Archives | Sandzaknews\nDebata o povezivanju mladih u regionu\nPredsednica Foruma mladih Evropskog pokreta u Srbiji Ivana Markuli? ocenila je danas u Novom Pazaru da je povezivanje i upoznavanje mladih u regionu važno za pomirenje zemalja Zapadnog Balkana. Ona je nakon javne debate „Povezivanje mladih u regionu“, koju su organizovali Evropski pokret u Srbiji i EU Info centar (EUIC), novopazarskom radiju Sto plus rekla…\nTags: forum mladih, region\nDuvno: Spremni smo da pomognemo razvoju regiona\n26/06/2016 on Najnovije, Novi Pazar, Sandžak, Vjesti by emir\nNakon šest meseci od posete ambasadora Francuske, delegacija Ambasade ove zemlje u Srbiji, ponovo je došla u Novi Pazar. Na sastanku sa gradona?elnikom Nihatom Biševcem bilo je re?i o budu?im zajedni?kim projektima, ?ijom realizacijom ?e, kako je najavljeno, u narednom periodu biti intenzivirana saradnja izme?u grada Novog Pazara i Ambasade Francuske. Prvi savetnik Ambasade Francuske,…\nTags: pomoc, razvoj regiona, region\nNovinari iz regiona pozivaju na solidarnost\n21/03/2016 on Najnovije, Sandžak, Srbija, Vjesti by emir\nOko 40 novinara sa prostora bivše Jugoslavije pozvalo je danas na gradjansku solidarnost sa novinarima koji su meta napada medija bliskih vlastima u Srbiji. “Novinari regiona sa velikom zabrinutoš?u konstatuju da režimski mediji pove?anim intenzitetom, nevidjenim u novijoj istoriji, napadaju kriti?are vlasti, a ovih su dana na meti naše kolege novinari, pre svega Stevan Doj?inovi?,…\nTags: novinari, region, solidarnost


Učešće predstavnika Ekodrine u Akademiji Liderstva – Eko centar Drinum\nUčešće predstavnika Ekodrine u Akademiji Liderstva\nVesti / August 15, 2017 February 11, 2021\nU okviru projekta Akademija za liderstvo, koji sprovodi Balkan net – Cooperation Beyond Borders i CS Konstatina, a koji je finansiran od strane Hanns Seidel Stiftung (Hans Zajdel Fondacija), predstavnik Ekodine je uzeo aktivno učešće u modulima (3) od marta do avgusta meseca 2017. godine.\nProgram Akademija liderstva je razvijen od strane Evropskog Saveta i testiran 2012 godine (Balkan net) u regionu Jugoistočne Evrope. Tokom 2014 i 2015. godine program je uspešno sproveden za predsednike opština i gradonačelnike, kao i predstavnike civilnog sektora i građane, u ciljnim optinama Bugarske i Makedonije.\nAkademija liderstva se prevenstveno fokusira na oblasti razvoja i unapređenja individualnih liderskih veština i tehnika, definisanje prioriteta i upravljanje u organizacijama i lokalnim zajednicama i razumevanje međunarodnih programa i projekata.\nParticipanti projekta su predsednici opština Južne i Centralne Srbije, Zapadne Bugarske i Severne Makedonije.\nTokom poslednjeg modula koji je održan u Vrnjačkoj Banji u periodu 14-17. avgusta 2017. dogovorene su saradnje na budućim zajedničkim projektima.


RTCG - Radio Televizija Crne Gore - Nacionalni javni servis :: Svijet :: Bajden potpisao uredbe za sprečavanje klimatskih promjena\n28. 01. 2021. 10:37 >> 10:38 0\nMANJE FOSILNIH GORIVA\nNovi američki predsjednik Džozef Bajden potpisao je više uredbi koje treba da doprinesu borbi protiv klimatskih promjena.\nUredbe, između ostalog, imaju za cilj da eliminišu zagađenje od fosilnih goriva u elektroenergetskom sektoru do 2035. godine i u cijeloj američkoj ekonomiji do 2050. godine, povećanjem korišćenja solarne i energije vjetra, uz smanjenje zavisnosti od nafte i gasa.\nCilj je usporavanje globalnog zagrijavanja koje doprinosi sve češćim požarima, obilnim kišama i uraganima, navodi Asošiejted pres.\n"Ne možemo više da čekamo u borbi protiv rješavanju krize izazvane klimatskim promjenama. Sopstvenim očima vidimo šta se događa. Vrijeme je za akciju“, rekao je Bajden.\nDodao je da će uredbe "značajno doprinijeti ambicioznom planu administracije u borbi protiv egzistencijalne prijetnje klimatskih promjena“.\nUredbe uključuju moratorijum na nove koncesije za bušenje nafte i gasa na federalnom zemljištu i prelazak na isključivo električna vozila u saveznim institucijama.\nDanašnji potez nosi sa sobom politički rizik za Bajdena i njegovu Demokratsku stranku, pošto saveznim državama koje proizvode naftu i ugalj prijeti gubitak radnih mjesta zbog naglog prelaska na čiste izvore energije.\nBajden je najavio i da će 22. aprila, na Dan planete Zemlje, organizovati samit o klimi.


BIZARAN GOL U PRVOJ LIGI SRBIJE: Dušan Savić dominira Prvom ligom, postigao het trik (VIDEO) | Novosti.RS\nU pitanju je duel između Dubočice i Radničkog iz Pirota koji je završen pobedom domaćina 3:2, zahvaljujući het-triku Dušana Savića.\nIskusni 35-godišnji napadač Dubočice postigao je sva tri gola za svoj tim i sa devet pogodaka izbio na prvo mesto liste strelaca u Prvoj Ligi Srbije, a u subotu je imao i malo sreće.\nSvoj prvi pogodak, ujedno vodeći za domaće, postigao je nakon velike greške gostujućeg golmana Rastka Šuljagića.\nNakon dodavanja iza odbrane Radničkog, golman Šuljagić je izašao i intervenisao, ali je promašio loptu i ona je došla do Savića kojem nije bilo teško da ju smesti u praznu mrežu.\nFK Dubočica fudbal Prva liga Srbije Sport\nPALA I VALENSIJA: Atletiko je ozbiljan kandidat za titulu!\nLEVI bek Valensije Toni Lato doneo je autogolom u 79. minutu pobedu i nova tri boda Atletiku iz Madrida.\nUŽASNE VESTI IZ RUSIJE: Mladi fudbaler preminuo nakon uboda nožem u srce\n27. 01. 2021. u 11:44\nSRPSKI CENTAR IMA NOVI KLUB: Dušan Ristić karijeru nastavlja u Rusiji


TotalCar.rs » Šeherezadin Rols Rojs\n0 komentara 9301 pregleda\nInspirisani legendarnim pričama iz “Hiljadu i jedne noći”, čelnici Rols Rojsa su odlučili da naprave još jednu seriju tematskih visokoluksuznih automobila. Prvi od tri najavljena modela je stigao, a o nenadmašnom luksuzu se možete uveriti sa fotografija.\nPrvi model iz “Ghost” serije “Hiljadu i jedna noć”, sav je u toplim bojama, a ručno oslikane linije i, arapskim slovima napisan naslov književnog klasika, uobličuju ovu ograničenu seriju za koju će se na Bliskom Istoku sigurno naći kupci.\nGeof Brisko, direktor Rols Rojsa za Bliski Istok je izjavio:\n“Rols Rojs je savršeno platno za proizvodnju posebnih, individualnih remek dela automobilizma. Kolekcija “HIljadu i jedna noć” je potvrda da naši dizajneri mogu da dobiju inspiraciju iz najrazličitijih kultura.”, izjavio je on.\nKolekcija je zamišljena kao trodelna a ovaj, prvi model će imati premijeru na Šarjah internacionalnom Sajmu automobila krajem ovog meseca, dok će se preostala dva modela pojaviti tokom sledeće godine.\nIzvor: Moj auto, Foto: World Car Fans\nAston Martin Vantage Project Kro\nFolksvagen postigao dogovor sa „jogunastim” dobavljačima\nProizvodnja Škoda Karoqa u Rusiji i Slovačkoj


Beograd, 20. Maj 2010. PR Objave: Objava -\nPredsednik Biciklističkog saveza Srbije (BSS) Dragan Dostanić i generalni sekretar BSS Petar Rokvić predvodiće delegaciju BSS na Konferenciji Balkanske biciklističke unije (BBU) koja će se 22. maja održati u hotelu "Kneževina" u Vraniću kraj Beograda.\nDomaćin čelnicima biciklističkih saveza Albanije, BiH, Bugarske, Makedonije, Grčke, Kipra, Turske, Crne Gore i Srbije, kao i delegaciji BS Slovenije koja je najvila da želi da se priključi BBU, biće predsednik Opštine Barajevo Branka Savić. Konferenciju će svečano otvoriti predstavnik Sekretarijata za sport i omladinu Beograda Nemanja Radović.\n- Predsedavaće predsednik BBU Atanasios Cimas iz Grčke, a na dnevnom redu je, između ostalog, i izbor domaćina Balkanskog šampionata u drumskoj vožnji ove godine kao i nekolikoo veoma važnih tema vezanih za razvoj i unapređenje biciklizma u regionu – istakao je Marko Pročikević, generalni sekretar Balkanske biciklističke unije.- Drago nam je što su Srbija i Opština Barajevo, sa kojom imamo odličnu saradnju, domaćini ovako velikog i značajnog skupa u biciklističkom sportu.\nU delegaciji BS Srbije biće i članovi Upravnog odbora BSS Miroljub Krstić i Aleksandar Marić. Marić, koji je sportski direktor kragujevačkog Radničkog, podneće izveštaj o pripremama za organizaciju Balkanskog šampionata u planinskom biciklizmu čiji će domaćin 23. jula biti Kragujevac.\nkonferencija, biciklizam, biciklisticka unija


Beta 20. januara 2021. 20:45\nPotpredsednik Narodne stranke Zdravko Ponoš izjavio je danas da je gradjanima Srbije potreban prosperitet, a ne stabilnost na niskom nivou razvoja, saopšteno je iz Narodne stranke.\n„Ne sumnjam da je nekim uticajnim Evropljanima najvažnija stabilnost regiona, ali gradjanima Srbije je neophodan prosperitet“, rekao je Ponoš televiziji Nova S, povodom izjave poslanice Evropskog parlamenta Viole fon Kramom da ona ne vidi razlog za prevremene izbore u Srbiji i da je „Evropi najvažnija stabilnost regiona“.\n„Rezultate u dijalogu moguće je postići u razumnom roku ako opoziciju i vlast budu predstavljala po dva pregovarača uz jednog ili dva medijatora iz Evropskog parlamenta. Ako opozicija ne može da se dogovori o platformi i dva imena koja bi je zastupala, onda ne bi trebalo ni da idemo na izbore. To bi bilo polaganje ispita zrelosti opozicije – da li možemo da se okupimo oko dva imena“, rekao je Ponoš.\n„Svesni smo, medjutim, da su u ovoj fazi potrebna nelinearlna rešenja jer postojeći normativni ambijent ne daje rezultate. Pokušavamo da od 2000. godine primenimo rešenja koja su dobra u Holandiji i to ide teško, jer je nemoguće odjednom preći iz opanka na štiklu od 12 centimetara“, rekao je Ponoš.\nPonoš je dodao da je „realno naći prelazne forme za ključne stvari za tri perioda – dijalog koji bi trebalo da do odredjenog roka da rezultat, period do izbora, izmedju šest i devet meseci, tokom kojeg bi se dogovoreno primenilo i na kraju kako izgleda sam izborni dan uz razdvajanje izbora na različitim nivoima“.\n„Posebno ministarstvo nije rešenje, ali nam treba neko koordinaciono telo sa posebnim ovlašćenjima, sastavljeno na paritetnom principu, koje bi nadgledalo implemantaciju dogovorenog. Mora da se spreči majorizacija od strane vlasti, posebno u društvu sa urušenim institucijama“, rekao je Ponoš.\n„Možda nam je potreban i neko sa strane ko bi imao ‘zlatnu akciju’, možda neko iz EU“, rekao je Ponoš.\nUpitan da li je Narodna stranka dobila poziv da se pridruži platformi Stranke slobode i pravde, Demokratske stranke i Pokreta slobodnih gradjana, Ponoš je odgovorio da su upoznati za tom platformom i da u njoj nema mnogo niovih elemenata u odnosu na skicu koja je uradjena „dok je funkcionisala Udružena opozicija Srbije“.\n„Primili smo to k znanju, ali smo posvećeni razgovorima u drugom formatu. Skupština slobodne Srbije je ponudila dobre usluge i pozvala Narodnu stranku, SSP, DS i Dveri da zajednički utvrdimo zahteve za dijalog. To ide u dobrom smeru“, rekao je Ponoš.\nPonoš, koji je i bivši načelnik Generalštaba Vojske Srbije, rekao je povodom afere prisluškivanja predsednika Srbije Aleksandra Vučića da je bivši načelnik Službe za istražne metode MUP-a Dejan Milenković, koji je nedavno saslušan u policiji, bio „lojalan svojoj tadašnjoj šefici Dijani Hrkalović i da je sigurno radio sve što mu je naredjeno“.\n„On bi trebalo da kaže šta je radio i da li su tačne priče da prisluškivanja osoba koje sada više nisu medju živima nisu nikada stigla do tužilaštva, nego su završila u njegovom stolu ili stolu njegove šefice“, rekao je Ponoš.\nPonoš je dodao da je „tu postojala i druga ekipa bliska Dijani Hrkalović, koja je imala kancelariju do njene, posebnu opremu, džipove i specijalan status, a tu ekipu je vodio Srećko Lazić“.\n„Ta ekipa više ne postoji. Šta su oni radili i za čije potrebe? Da li su se bavili novinarima i političarima?“, rekao je Ponoš.\nTadić: Vučićeva konferencija vrhunac političke patologije, slika…\nRašković Ivić: Novac za Srbe na Kosovu završava tetkama u…\nNe davimo Beograd: Slučaj Belivuk dobrim delom sukob unutar…\nBakić: Napustio sam Partiju radikalne levice zbog moralno…\nTadić: Vučićeva konferencija vrhunac političke patologije,…


EIB daje bespovratnih 300.000 EUR za procjenu okoliša na lokaciji novog vjetroparka na Vlašiću – Mreža za izgradnju mira\nEIB daje bespovratnih 300.000 EUR za procjenu okoliša na lokaciji novog vjetroparka na Vlašiću\nEvropska investicijska banka (EIB), kao klimatska banka Evropske unije, daće bespovratna sredstva u iznosu od 300.000 EUR Elektroprivredi Bosne i Hercegovine da izvrši procjenu okoliša na lokaciji novog vjetroparka na Vlašiću. Ova tehnička pomoć će omogućiti izgradnju vjetroparka snage 50 MW na području Travnika, čime će se podržati prelazak na obnovljive, sigurne i održive izvore energije, dekarbonizacija lokalne i regionalne privrede.\n(Foto: Pixabay / josealbafotos )\nKonkretnije, bespovratna sredstva koja daje EIB će omogućiti izradu Plana upravljanja biodiverzitetom kojim će se utvrditi upravljački postupci u skladu s najboljim praksama u zaštiti okoliša u EU.\nOva sredstva se odobravaju pod okriljem EIB-ove inicijative za ekonomsku otpornost (ERI), u sklopu odgovora EIB-a i Evropske unije na izazove u zemljama Zapadnog Balkana putem finansijske podrške za razvoj infrastrukture i privatnog sektora. U duhu Tima Evropa, projekat će se implementirati u okviru Inicijative o uzajamnom povjerenju (MRI) kojom se poboljšava stručnost u cilju veće efikasnosti pripreme i finansiranja projekta.\n– Ova bespovratna sredstva predstavljaju još jedan primjer nepokolebljive podrške održivom razvoju Bosne i Hercegovine, koja traje preko 40 godina. Tehnička podrška EIB-a će ubrzati pripremu projekta za izgradnju vjetroparka na Vlašiću i njegovo povezivanje s lokalnom energetskom mrežom. Zahvaljujući ovim naporima, zemlja će moći učvrstiti svoje snabdijevanje energijom, povećati proizvodnju električne energije iz obnovljivih izvora i smanjiti ovisnost o fosilnim gorivima. Ovo će višestruko koristiti lokanim zajednicama zbog razvoja infrastrukture, a zemlju će približiti Zelenoj agendi za ostvarenje ekoloških ciljeva Zapadnog Balkana – rekla je Liljana Pavlova, potpredsjednica EIB-a odgovorna za Bosnu i Hercegovinu.\nAdmir Andelija, generalni direktor Elektroprivrede Bosne i Hercegovine je izjavio:\n– Projekat izgradnje vjetroparka Vlašić je jedan od najvažnijih projekata u kategoriji obnovljivih izvora energije koje namjeravamo implementirati u predstojećem periodu. Cilj projekta je doprinijeti proizvodnji električne energije bez štetnih emisija i povećati udio obnovljive energije u proizvodnom portfelju naše kompanije i BiH u cjelini. Nadalje, doprinosi zaštiti klime smanjenjem emisija CO2 te daje pozitivan podsticaj održivom privrednom i društvenom razvoju u BiH.\nU sklopu Investicijskog okvira za Zapadni Balkan (WBIF), EIB je već plasirao oko 665.000 EUR bespovratnih sredstava koja su iskorištena za izradu studija izvodljivosti za izgradnju vjetroparka Vlašić, uključujući implementaciju inicijalnih mjera, analize vjetra, geografskog istraživanja, istraživanja u području nultih emisija ugljika, izradu studije utjecaja na okoliš i društvo, kao i pripremanje tenderske dokumentacije.\nOd početka krize COVIDA-19 u februaru 2020. godine, EIB je odobrio 658 mil EUR zajmova za BiH i 6 tranši bespovratnih sredstava da podrži održivi razvoj zemlje


Predsednički izbori - Dnevni list Danas\nPočetna » Predsednički izbori » Page 31\nBajatović: Ako se Vučić ne kandiduje – "cvetna revolucija"\nPljačkaške privatizacije su nam nanele više štete nego bombe NATO-a. Velika prednost ove vlasti je kvalitet opozicije, kaže funkcioner SPS Dušan Bajatović .\nFaktor plus: U drugom krugu SNS i Jeremić ili Šešelj\nUkoliko bi se predsednički izbori održavali u nedelju, Aleksandar Vučić bi kao kandidat SNS osvojio 55,2 odsto glasova, rezultat je poslednjeg istraživanja „Politički barometar“ agencije Faktor Plus.\nJeremić: Kampanja finansirana malim donacijama\nPredsednik Centra za međunarodnu saradnju i održivi razvoj i kandidat za predsednika Srbije je Vuk Jeremić izjavio je večeras da će njegova kampanja biti finansirana delom iz budžetskih sredstava predviđenih zakonom, a drugim delom iz donacija iz Srbije.\nMilan Nikolić: Bez Vučića ubedljivo prvi Šešelj\nVojislav Šešelj je, prema svim našim istraživanjima, na prvom mestu kada je reč o predstojećim predsedničkim izborima.\nPiše: S. Čongradin 31. 1. 2017.\n"Jankoviću i Jeremiću 20-30 odsto bio bi uspeh"\nUkoliko bi Aleksandar Vučić postao predsednik Srbije, male su šanse da bi podneo ostavku na mesto predsednika stranke, jer se tako gubi politička moć, ocenio je u interevjuu FoNetu izvršni direktor Centra za slobodne izbore i demokratiju (CeSID) Bojan Klačar.\nVučić o Iliću: Neću da me ucenjuju\nIma mnogo pobednika na srpskim predsedničim izborima – izjavio je premijer Aleksandar Vučić u intervju za TV Pink i dodao da ne zna ko će biti kandidat SNS.\nPiše: DanasOnline 20. 1. 2017.\nJanković: Bitno je da građani ne ostanu bez zaštitnika\nSaša Janković, zaštitnik građana i budući kandidat za predsednika Srbije, odluku o tome kada će podneti ostavku na mesto ombudsmana doneće imajući u vidu i stavove političara, ali pre svega interes građana i svoj dug prema instituciji koju je sa saradnicima izgradio.\nPiše: L. Valtner 17. 1. 2017.\nSPS: DOS nema šanse\nSocijalistička partija Srbije (SPS) saopštila je danas da „koja god froncla DOS\nbude predsednički kandidat, nema šanse protiv zajedničkog kandidata SPS i Srpske napredne stranke (SNS)“.\nImamović: Zadovoljan odnosom Jankovića prema Bošnjacima\nEnis Imamović, funkcioner Stranke demokratske akcije Sandžaka, kaže za Danas da SDA još nije odlučila kog predsedničkog kandidata će podržati na sledećim izborima.\nPiše: M. R. M. 15. 1. 2017.\nSretenje Nikolića i Vučića\nNeminovno, oko Sretenja u februaru, petogodišnji prikriveni sukob Aleksandra Vučića i Tomislava Nikolića dobiće javni rasplet.\nPiše: Jasmina Lukač 15. 1. 2017.\nO kandidatima po raspisivanju izbora\nMada predsednički izbori u Srbiji nisu raspisani, s obzirom na to da se očekuju početkom aprila, uveliko se licitira imenima mogućih predsedničkih kandidata.\nPiše: S. Biševac 14. 1. 2017.\nJovanović: Prvo razgovori sa DS o Jankoviću\nPredsednik LDP Čedomir Jovanović izjavio je danas da će prvo razgovarati sa DS kako bi se dogovorili o zajedničkoj podršci budućem predsedničkom kandidatu Saši Jankoviću, ali nije isključio mogućnost da se sam kandiduje za predsednika, ukoliko se ne dogovore.\nPiše: FoNet 13. 1. 2017.\nPiše: M. R. Milenković - M. Stojanović 13. 1. 2017.\nJanković se zahvalio DS: To je obećanje Srbiji\nSaša Janković, koji je najavio svoju kandidaturu za predsednika Srbije, zahvalio je danas na podršci koju mu je pružila Demokratska stranka\nPanović: Vučić bi mogao da bude novi Tadić\nSrbiju u 2017. čekaju predsednički izbori, a kolumnista Danasa i bivši glavni urednik lista Zoran Panović kaže da se trenutno većaju rejtinzi i prave dogovori kako bi se preseklo da li će kandidat vladajuće većine biti Aleksandar Vučić ili Tomislav Nikolić.


Poker Srbija: U Septembru 2010 Belgrade Challenge U Grand Kazinu\nPored 230 slot aparata, kazino poseduje i 25 stolova za žive igre, od ruleta preko blackjack-a do Texas Hold'em igara. Pord toga, tu su i 4 restorana i bara sa domaćom, francuskom, italijanskom i azijskom kuhinjom. Ipak, ono što u ovom trenutku privlači pažnju svih zaljubljenika u Texas Hold'em Poker, od početnika, preko amatera, do onih kojima je ova igra odavno "u krvi", je najava predstojećih turnira u okviru "2010 Belgrade Challenge".\n"Interesovanje je veliko" - potvrdio je direktor turnira Vladimir Rajkov i dodao da je odziv izuzetan i da se očekuje veliki broj stranih igrača: iz Nemačke, Holandije, Italije i zemalja iz okruženja. Zvanično, registracija za Main Event se završava 17. septembra u 16 časova, a sam turnir startuje u 17 časova. Međutim, kako je interesovanje veliko, preporučuje se svima koji žele da budu deo ovog velikog događaja da se registruju što pre.\nRaspored turnira u okviru 2010 Belgrade Challenge je sledeći:\n15. septembra u 17 časova - Side Event, 100+10 Eur buy-in (rebuy)\n16. septembra u 17 časova - Freezeout, 200+20 Eur buy-in\n17. - 19. septembra - Main Event, 500+50 Eur buy-in\nGlavna nagrada na Main Event-u će iznositi preko 12.000 EUR, a svi igrači finalnog stola ulaze u nagradni fond. Početni stek će biti 15.000 čipova, blind-ovi startuju od 25/50, a nivoi će se menjati na svakih 30 minuta.


Politika: Dvojica zatvorenika iz Gvantanama ne predstavljaju opasnost - BalkaniYUm.TV '); } //]]>\nDvojica zatvorenika iz Gvantanama ne predstavljaju opasnost\nPredsednik tehničke vlade Aleksandar Vučić ocenio je danas da dvojica zatvorenika koji su iz američke baze Gvantanamo prebačeni u Srbiju, ne predstavljaju nikavu opasnost po nacionalnu i bezbednost građana.\n"Ti ljudi ne predstavljaju nikakvu opasnost, oni su sve vreme pod našim nadzorom i oni su prihvatili da budu pod našim nadzorom", rekao je Vučić na konferenciji za novinare u zgradi Vladi.\nOn je naveo i da ta dvojica zatvorenika "i kada bi hteli, ne bi mogli ništa da urade jer su dobro čuvani".\n"Sve da hoće nešto da naprave ta dvojica ljudi ne mogu da naprave ama baš ništa i nigde (jer) pod punom su našom kontrolom", rekao je Vučić.\n"Je li moguće da nam je to najvažnije pitanje, je li moguće da od "svakog komarca napravimo magarca" zato što ne umemo da se bavimo ozbiljnim pitanjima i temama i zato što nemamo ništa drugo da ponudimo", zapitao se Vučić.\nSrbija se time pridružila grupi od 17 zemalja u Evropi koje su to učinile, među kojima su Velika Britanija, Francuska, Albanija, Kazahstan, Slovačka, Gruzija, Španija, Nemačka, Belgija, Italija, Švajcarska, Irska, Portugalija, Mađarska, Bugarska, Letonija i Estonija.


Srušio se vojni avion u Srbiji nedaleko od granice s BiH – Hercegovina.in\nU okolini Loznice u Srbiji, u ataru sela Brasina, nedaleko od granice s BiH srušio se vojni avion MiG 21, potvrdilo je Ministarstvo obrane Srbije.\n“Tijekom izvršenja redovnog letačkog zadatka jutros oko 9 sati srušio se avion MiG-21 Vojske Srbije u reonu sela Brasina kod Malog Zvornika. Na lice mjesta upućena je ekipa Službe traganja i spašavanja Ratnog vazduhoplovstva i protivvazduhoplovne odbrane i nadležni organi”, priopćilo je Ministarstvo obrane Srbije.\nNeslužbeno, povrijeđen je i mještanin u čije je dvorište pao avion.\nPrethodni članakŠiroki Brijeg: Zbog odluke o 200 uzvanika u svatovima drastično povećan broj zaraženih i umrlih!\nSljedeći članakVodena staza Hutovog blata kao nova turistička ponuda


Danas u BiH oblačno sa kišom – Haber.ba\nU BiH danas će biti oblačno i hladnije vrijeme, uz dnevnu temperaturu od 13 do 18 stepeni Celzijusovih.\nTokom dana kiša će jače padati u centralnim i istočnim krajevima, a ponegdje su mogući pljuskovi sa grmljavinom. U Krajini naveče će doći do razvedravanja, a tokom noći kiša će prestati i u ostalim predjelima.\nVjetar će biti slab do umjeren, sjeverni i sjeverozapadni, saopšteno je iz hidrometeorološkog zavoda RS-a.\nPrema podacima federalnog Hidrometeorološkog zavoda, danas se očekuju kiša i pad temperature, a u drugom dijelu dana pljuskovi.\nJutros je pretežno oblačno sa slabom kišom, a na jugu je promjenljivo oblačno i suvo.\nTemperatura vazduha u 7.00 časova: Rudo i Mrkonjić Grad devet, Sokolac 10, Han Pijesak, Novi Grad i Prijedor 11, Banjaluka 12, Sarajevo, Bijeljina i Doboj 13, Čemerno 14, Zenica 15, Bileća 18, Trebinje 21 stepen Celzijusov, prenosi “Novi“.\nTeme:BiH, kiša, vremenska prognoza


Priština poziva na neprihvatanje izvještaja o navodnoj trgovini organima - Klix.ba\nVršitelj dužnosti predsjednika Kosova Jakup Krasniqi pozvao je u petak članove Vijeća Evrope da ne proglase službenim izvještaj koji povezuje dosadašnjeg premijera Kosova Hashima Thacija s trgovinom organima.\n"Strašne optužbe u tom izvješću predstavljaju prepreku za međunarodno priznanje Republike Kosova i slabljenje kosovske vlade u budućem dijalogu sa Srbijom", navodi Krasniqi u priopćenju.\nU pismu upućenom svim državama članicama Vijeća Evrope, njih 47, koje se spominje u saopćenju, kosovski predsjednik traži podršku koja bi se očitovala odbijanjem da se to izvješće prihvati kao službeni dokument evropske institucije.\nParlamentarna skupština Vijeća Evrope (PSVE) koja je tražila taj izvještaj treba se očitovati krajem januara o dokumentu švicarskog parlamentarca Dicka Martyja o trgovini organima krajem 1990.-ih.\nU odboru za ljudska prava i zakonodavstvo Parlamentarne skupštine Vijeća Evrope prošle je sedmice prihvaćen Martyjev nacrt izvještaja u kojem je dosadašnji kosovski premijer Hashim Thaci optužen da je vodio grupu nalik na mafiju, odgovornu za krijumčarenje oružja, droge i ljudskih organa na Kosovu i sjeveru Albanije, te ga izravno povezuje s trgovinom organima otetih Srba i nealbanaca 1999. na Kosovu.\nKrasniqi, koji je bio glasnogovornik bivše Oslobodilačke vojske Kosova, navodi kako kao predsjednik parlamenta i vršitelj dužnosti predsjednika Kosova garantuje da je borba OVK od početka sve do ulaska snaga NATO-a na Kosovu, bila čista i u skladu s međunarodnim konvencijama o ratu.\nMarty preporučuje Evropskoj misiji na Kosovu (EULEX) da pokrene istragu koja bi razjasnila tu aferu.\nThaci je odbacio taj izvještaj i nazvao ga "skandaloznim", a u svom saopćenju je izjavio da su Kosovo i sve njegove institucije otvoreni za istragu koja bi omogućila zaključiti tu aferu.


FR: Adaptirati gasnu mrežu za prenos prirodnog gasa i vodonik\nTanjug 15. novembra 2019. 15:53\nPARIZ – Francuska gasna mreža mogla bi da bude prilagođena za transport mešavine prirodnog gasa i 20 odsto vodonika od 2030. godine nadalje, u okviru napora za smanjenje emisije ugljenika, saopštili su danas francuski operateri.\nVodonik prilikom sagorevanja proizvodi vodu a ne gasove sa efektom staklene bašte, kao što je CO2, čime se obezbeđuje čisto gorivo koje bi se proizvodilo pomoću struje iz obnovljivih izvora kao što su vetar i sunce, umesto iz nafte i gasa, koji su istovremeno najveći proizvođači vodonika danas, prenosi Rojters.\nKompanije „GRTgaz“, GRDF, Elanži i drugi operateri saopštili su da bi francuska mreža u početku mogla da koristi mešavinu prirodnog gasa i šest procenata vodonika, a vladi preporučuju da kao cilj postavi upotrebu 10 odsto vodonika u mreži do 2030. godine i 20 procenata posle toga.\nFrancuski operateri su rekli na konferenciji u Parizu da bi mreža mogla da bude prilagođena uz ograničene troškove.\nNemačka i druge evropske zemlje su takođe razmatrale korišćenje mešavine prirodnog gasa i vodonika u svojim mrežama kako bi smanjile emisije gasova koji zagrevaju planetu.\nMeđutim, prihvatanje vodonika kao goriva i dalje nailazi na značajne izazove. Naime, taj gas se može proizvesti iz vode elektrotrolizom, ali su za to potrebne velike količine električne energije, a ako se za to koristi struja proizvedena iz fosilnih goriva onda je korist od celog projekta potkopana.\nNajveći deo struje u Francuskoj proizvodi se iz nuklearnih elektrana, čemu se snažno protive ekolozi, jer nuklearke, iako ne emituju „staklene gasove“, proizvode radioaktivni otpad.\nMeđunarodna agencija za energiju (IEA) objavila je u junskom izveštaju da je proizvodnja vodonika upotrebom struje iz obnovljivih izvora i dalje skupa, i da se razvoj infrastrukture koja bi omogućila njegovo prihvatanje odvija sporo.\nŠef za obnovljive izvore energije u IEA, Paolo Frankl, rekao je na konferenciji da se na globalnom nivou godišnje proizvede oko 70 miliona tona vodonika, što odgovara potrošnji od oko pola milijarde automobila. Međutim, dodao je da 90 odsto te količine potiče iz fosilnih goriva, koja istovremeno proizvode oko 800 miliona tona CO2.


RTS :: Protiv krize u medijima\nDruštvo Protiv krize u medijima\nProtiv krize u medijima\nutorak, 02. jun 2009, 17:38 -> 18:15\nPrivatizacija lokalnih medija nije dala rezultate, a model javih servisa, poput RTS-a, pokazao se kao bolje rešenje, rečeno na medijskom forumu "Pretpostavke za pluralizam medija" u Kragujevcu.\nU većini privatizovanih lokalnih medija u Srbiji situacija je danas daleko lošija nego pre njihove prodaje, dok se, po oceni analitičar Đorđa Vukadinovića model javnih servisa - poput RTS-a, pokazao kao dobro rešenje.\nSvetka ekonomska kriza pogodila je i medije u Srbiji. Poslednje analize poštovanja Zakona o radiodifuziji i opšteobavezujućeg uputstva o ponašanju emitera pokazuju i pad profesionalnih standarda.\nNedstatak finasijskih sredstava u znatnoj meri utiče na kvalitet programa u elektronskim medijima.\nU štampanim glasilima, zbog hiperprodukcije, kvalitet je daleko ispod evropskog nivoa, zaključak je učesnika medijskog foruma "Pretpostavke za pluralizam medija" koji je održan u Kragujevcu.\nPrema važećem zakonu, svi mediji u vlasništvu lokalnih samouprava moraju biti privatizovani do kraja ove godine.\nToj ideji, odavno se suprotstavljaju lokani emiteri čiji su osnivači gradovi i opštine, sa idejom osnivanja takozvanih regionalnih javnih servisa, po ugledu na Radio-televizuju Srbije i Javni servis Vojvodine.\nProblem lokalnih medija\n"Osnivanje regionalnih javnih servisa je samo jedan od načina za spas elektronskih medija, koji su u procesu tranzicije, najčeše žrtve. Osim u nekoliko slučajeva, privatizacija medija u Srbiji nije dala željene rezultate i uglavnom je dovela do likvidacije", kaže Đorđe Vukadinović, politički analitičar.\nO toj inicijativi raspravlja i radna grupa Ministarstva kulture koja bi uskoro trebalo da da svoje predloge za izmenu medijskih zakona.\n"Slična je situacija i u štampanim medijima. Veliki broj nekada uglednih loklanih listova više ne postoji, dok na drugoj strain, imamo hiperprodukciju tabloida", rekao je Zoran Panović, novinar dnevnog lista "Danas".\nKao način za prevazilaženje krize, Panović navodi mogućnost povezivanja lokalnih štampanih medija sa nekim od takozvanih nacionalnih izdavača.\nDirektorka Radio-teelvizije Kragujevac Jovanka Marović rekla je da je ta kuća ostala privržena ideji regionalnih javnih servisa jer se na taj način najbolje štiti pravo na potpuno informisanje populacije u centrima izvan prestonice.\nU Republičkoj radiodifuznoj agenciji, na osnovu svojih analiza, navode da je veliki broj emitera koji se ne pridržava aktuelnih propisa.\nNajveći problemi sa kojima se Agenicja suočava su piraterija i nepoštovanje Zakona o oglašavanju, pa je u ovoj oblasti, broj prekršaja najveći.\nBrojni su i zahtevi medija za smanjenje nadokande za korišćenje frekvencija.


Gak: Uspešna godina za obrazovanje u Beogradu\nTanjug 30. decembra 2021. 13:03\nBEOGRAD – Ova godina bila je izuzetno uspešna u sektoru obrazovanja i dečje zaštite, izjavio je gradski sekretar za obrazovanje i dečju zaštitu Slavko Gak i najavio da će sledeće godine, između ostalog, početi radovi na rekonstrukciji ili sanaciji 10 škola u šta će resorni sekretarijat uložiti oko 600 miliona dinara.\n„Ova godina je bila izuzetno uspešna u sektoru obrazovanja i dečje zaštite imajući u vidu da je to godina u kojoj smo nastavili velika ulaganja u obnovu obrazovnih ustanova, nastavili da proširujemo kapacitete u državnim predškolskim ustanovama i da vodimo odgovornu sektorsku politiku u čijem fokusu su deca i roditelji“, ocenio je Gak.\nOn je istakao da je u 2021. godini najznačajnija investicija bila završetak obnove Zemunske gimnazije, dok će u narednoj godini biti započeta velika obnova Devete gimnazije i završena rekonstrukcija škole „Mitraljeta“.\n„Trend rasta budžeta Grada Beograda za obrazovanje i dečju zaštitu ne prestaje od 2012. godine i sve veća izdvajanja uz odgovornu politiku prema najvažnijem sektoru za svaki grad daju nam rezultat na koji smo ponosni. Nastavljamo u istom ritmu i u 2022. godini“, rekao je Gak, navodi se u saopštenju Gradske uprave.\nIstakao je da je budžet Grada Beograda za obrazovanje i dečju zaštitu za sledeću godinu razvojan i investicioni, kao i da je nastavak kursa zauzetog pre deset godina sa akcentom na decu i uslove u kojima borave i uče.\n„Cilj je obnova svih obrazovnih ustanova, a u poslednjih pet godina radove smo imali u više od 50 vrtića i 120 škola sa ukupnim ulaganjima od skoro pet milijardi dinara. To je veliki rezultat, ali tu nećemo stati“, naglasio je Gak.\nIstakao je da je za narednu godinu za obrazovanje i dečju zaštitu planiran budžet u iznosu od 25 milijardi dinara što, dodao je, znači da već dve godine zaredom budžet za obrazovanje premašuje 200 miliona evra.\nSledeće godine, najavio je Gak, biće započeti radovi na sanaciji, rekonstrukciji, obnovi još deset škola ukupne vrednosti oko 600 miliona dinara.\nDodao je da su spremni projekti i za kompletne rekonstrukcije još pet škola – OŠ „Sveti Sava“, OŠ „Vladislav Ribnikar“, Trgovačka škola Stari grad, Sportska gimnazija, Gimnazija Mladenovac.\n„Ovo su godine kada Grad Beograd pokazuje kako se zaista brine o deci, i tim tempom nameravamo da nastavimo“, zaključio je Gak, dodaje se u saopštenju.


Na brodu pronađene još četiri tone kokaina, uhapšeni i crnogorski državljani :: Hronika\n26.02.2020. 16:22 ➔ 16:26\nPretragom broda Aressa pronađeno je još četiri tone kokaina, ukupno za sada pronađeno je pet tona, saopšteno je na Tviteru Uprave policije Crne Gore.\nTokom akcije uhapšeni su i crnogorski državljani koji su bili članovi posade.\n"Nastavlja se dalja pretraga, a o rezultatima ćemo javnost blagovremeno obavijestiti".\nPostupajući po informacijama koje je Uprava policije Crne Gore uputila partnerskim službama Velike Britanije, u vodama Venecuele, u Arubi realizovana je velika međunarodna policijska akcija na brodu Aressa, saopšteno je ranije iz Uprave policije.\n"Brod Aressa je lociran i opserviran cijelom rutom plovidbe duž Južne Amerike, sa posebnim mjerama nadzora pri svakom ulasku i izlasku iz luka.\nNakon dobijanja operativnog podatka da je kokain “ubačen” na “Aressu” Mornarica Kraljevine Holandije je u Arubi presrela brod i započela detaljan pretres koji je u toku", navodeno je u saopštenju.\n"Sumnja se da je kokain ovim brodom, iz Kolumbije trebalo da bude prokrijumčaren do jedne od luka u Zapadnoj Evropi.\nCrnogorska policija u dužem vremenskom periodu kroz konkretnu i operativnu razmjenu podataka sa partnerskim službama, vođenjem zajedničkih istraga, postiže značajne rezultate. Zapljena kokaina u Arubi je rezultat konkretne saradnje Uprave policije sa partnerima iz Velike Britanije, Republike Srbije, Kraljevine Holandije i partnerskim službama drugih zemalja.\nOva istraga je primjer najbolje prakse kada je riječ o vođenju međunarodnih predmeta, te pokazatelj da se samo kontinuiranim zajedničkim radom može doći do kvalitetnih rezultata u presijecanju lanaca krijumčarenja droge na međunarodnom nivou", saopštili su ranije iz policije.


Aplikacija FBI-ja kao klopka za kriminalce širom svijeta @ Cafe.ba\nAplikacija FBI-ja kao klopka za kriminalce širom svijeta\nDok je operacija pod vođstvom FBI-ja iskoristila inovativnu strategiju za hvatanje kriminalaca, ona je takođe i novi momenat o raspravi kako balansirati bezbjednosti i privatnost na tehnološkim platformama, pišu svjetski mediji.\nKriminalne organizacije, plaćene ubice i prodavci oružja mislili su da koriste skupe, zaštićene šifrirane telefone koji ih štite dok otvoreno pričaju o trgovini drogom preko tekstualnih poruka i slanja fotografija ali su zapravo, kako su u utorak, 8. juna, otkrili istražitelji, svoje planove slali direktno američkim obavještajnim agencijama, piše Vašington post (The Washington Post).\nMeđunarodna koalicija policijskih službi objavila je da je uhvatila ljude za koje se sumnja da su umješani u kriminalne radnje širom svijeta pošto su ih naveli da koriste telefone s aplikacijom za šifrovanu razmjenu poruka pod kontrolom Federalnog istražnog biroa (FBI). Zvaničnici kažu da se ideja za operaciju rodila kada su se australijski policajci 2018. našli s predstavnicima FBI-ja na pivu, posle čega su Australijanci razvili tehničke mogućnosti za pristup, dešifrovanje i čitanje poruka na platformi FBI-ja.\nOdvažan poduhvat – predvođen FBI-jem, australijskom policijom i mnoštvom evropskih policijskih službi – dao je zvaničnicima uvid u razgovore na kriminalnim mrežama, dok su se planirale isporuke droge, kovale zavjere i pljačke i sklapali ugovori za ubistva, ukazuje američki list, dodajući da su policijske službe, pored hapšenja više od 800 ljudi, došle do novog razumijevanja kako funkcionišu moderne kriminalne mreže.\nGlobalna operacija, poznata kao Trojanski štit, navodno je razotkrila kriminalce povezane s južnoameričkim narko kartelima, trijadama u Aziji i kriminalnim organizacijama s Bliskog istoka i iz Evrope. U akciji je učestvovalo 17 zemalja i zvaničnici kažu da je u akcijama zaplijenjeno više od osam tona kokaina, 22 tone marihuane i hašiša, dvije tone metamfetamina i amfetamina, 250 komada vatrenog oružja, 55 luksuznih vozila i više od 48 miliona dolara u gotovini i kripto valutama.\nAplikaciju poput neke vrste ilegalnog Votsapa (WhatsApp) koristili su kriminalci koji su komunicirali na 45 jezika, kažu zvaničnici, dok dokumenti koje je sudu podnio FBI navode da su među zemljama s najviše korisnika Njemačka, Holandija, Španija, Australija i Srbija.\nOperacija Trojanski štit predstavlja proboj za policijske službe koje su se poslednjih godina mučile da prodru u sve više tehnološki napredne tajne komunikacije kriminalaca, ističe Njujork tajms (The New York Times), ukazujući da su vlasti i ranije uspjevale da uđu u šifrovane platforme, ali da je ova akcija prvi poznati slučaj da su zvaničnici kontrolisali čitavu šifrovanu mrežu od samog njenog početka.\nAnom uređaji su mobilni telefoni kojima su skinute sve uobičajene funkcije - jedina funkcionalna aplikacija bila je maskirana u digitron: posle unosa koda, korisnici su mogli da šalju poruke i fotografije zaštićene enkripcijom. Za tri godine, prema podacima Europola, više od 300 kriminalnih organizacija u preko 100 zemalja kupilo je više od 12 hiljada Anom uređaja. Njihova cena je zavisila od zemlje, dok su se u SAD prodavali sa šestomesečnom pretplatom za 1.700 dolara.


Predizborna Srbija: Partijski anketari zvone na sva zvona\nU Srbiji se kampanja od vrata do vrata, inače poznata u svetu više decenija, tek se odnedavno prakticira, gradjani nisu upoznati kakva su im prava i dokle partije mogu da idu u remećenju privatnosti, i to doživaljavaju kao jednu od perfidnih metoda zastrašivanja. U javnosti se postavlja pitanje da li se zloupotrebljavaju, sa jedne strane podaci do kojih partije dolaze anketiranjem gradjana, sa druge podaci koje partije koriste, a koje ne bi smele da budu dostupne nikome drugome osim državnih organa. Šta je sa zagarantovanom tajnošću izbora, ako partije unapred prave spiskove svojih glasača?\nOvo što će vam ispričati novinarka Gordana Suša, u ovom slučaju u ulozi građanke, verovatno se slično dogodilo ili će se dogoditi ne malom broju porodica u Srbiji.\nU jednom danu, kaže naša sagovornica, njena porodica je doživela pravu invaziju partijskih anketara iz redova Srpske napredne stranke. Bio je petak.\n„Najpre su jedan gospodin i jedna devojka pozvonili na vrata i pitali moju kćerku da li smo zaineteresovani da nam prikažu program Srpske napredne stranke. Moja kćerka se zahvalila i rekla da nismo zainteresovani. Posle toga je zvonio fiksni telefon, anketarka me pita da li ću izaći na izbore. Na lično pitanje, lično sam odgovorila da hoću. Onda je zazvonio moj mobilni telefon, opet u ime naprednjaka glas muški koji se interesovao za koga ću glasati. I tu mi je zaista prekipelo, pa sam shvatila, kad već imaju moj mobilni telefon, da na direktno pitanje treba da direktno odgovorim, pa sam lepo rekla: pozdravite gospodina Vučića i recite da neću glasati za njegovu stranku. Mnogo prijatelja mi se javilo i reklo da doživljavaju istu priču“, kaže Suša.\nOvo nije jedino upozorenje koje se čulo u javnosti poslednjih dana a koje otvara pitanje šta je tu zakonito, šta politički korektno u predizbornoj kampanji „od vrata do vrata“ u kojoj su učestvovale na prethodnim izborima, ne zaboravimo, i druge stranke.\nMarko Blagojević, izvršni direktor Cesida najpre komentariše slučaj koji se dogodio nedavno jednoj drugoj Beogradjanki. Pozvonili su na vrata partijski anketari isto Napredne stranke i kada je ona odbila da odgovara na njihova pitanja, zatražili su njeno prezime, jer na vratima stana nije bilo identifikacije.\n„Ja ne vidim u tome nikakav pravni problem. Vi ne možete sprečiti nekoga da vam zakuca na vrata, ali vi možete da odbijete da se upustite u komunikaciju sa tim ljudima. Oni imaju pravo da vas pitaju kako se prezivate, ali vi isto tako imate pravo da njima to ne kažete. I sve dok oni odu, a da pri tom nisu zabeležili vaše prezime, to ne može da proizvede nikakve posledice“, kaže Blagojević i objašnjava da je pravljenje spiskova potencijalnih birača jedna od osnovnih alatki u kampanjama političkih partija svuda u svetu, u svim razvijenim zemljama.\nRodoljub Šabić, poverenik za zaštitu informacija od javnog značaja, upozorava da se partije ponašaju na rubu onoga što bi se moglo reći da je zakonito:\n“Znate, ako nešto nije izričito protivno odredbi zakona, to ne mora da znači da zaslužuje kvalifikaciju U REDU JE. Primera radi, ako upisuje vaše lične podatke bez dozvole i pravi nekakvu bazu podataka na osnovu toga, to sasvim sigurno nije u skladu sa zakonom. Mnogo ljudi se, sa razlogom ili bez razloga, pribojava. Ako vam dodje na vrata neko za koga procenjujete da će sutra doći na vlast, i nešto vas pita, jeste li baš u situaciji da ih odbijete? To je na rubu, ako ne zakona, a onda političke kulture", kaže Šabić i ukazuje na još jedan problem: "Često vam dolaze i ljudi koji u rukama imaju kompletne spiskove sa odredjenim podacima o vašoj ličnosti, za koje sa razlogom preptostavljate da su ih dobili od nekog organa vlasti u kojoj imaju nekog svog stranačkog kolegu. Da li treba da podsećam da je u ovoj zemlji zabranjeno da se iz javnih baza podataka podaci koriste u druge svrhe, osim za one zakonom ustanovljene”, upozorava Šabić dodajući da je ova kampanja tek počela a da su u prethodnoj kampanju "od vrata do vrata" praktikovale manje-više sve stranke.\nPovodom podatka da se kampanja “od vrata do vrata” vodi svuda u svetu, poverenik za informacije kaže da ima razlike, od civilizacijskog konteksta u zemljama razvijene demokratije i u partokratskoj Srbiji u kojoj se, dodajmo, posao i mnoge privilegije dobijaju sa partijskom članskom kartom i gube ako njihova partija sidje sa vlasti , do toga da se partije na zapadu obično obraćaju svojim članovima ili proverenim glasačima sa kojima, inače, imaju stalnu komunikaciju.\nNaši sagovornici, u svakom slučaju, kažu da gradjani treba da znaju da imaju pravo da odbiju odgovor na svako pitanje koje im postavlja neko u ime bilo koje partije. I naročito, da imaju pravo da odbiju da saopšte svoje ime i prezime.\nA lek za savladavanje straha i kao podsticaj gradjanskoj hrabrosti da se zaokruži glas po sopstvenoj savesti a ne kao psledica nečijeg pritiska, najdelotvorniji je humor. A toga i dalje ne nedostaje u zemlji Srbiji. Tako se na internetu pojavljuju oglasi o prodaji jednog, dva, tri četiri... sedam glasova po povoljnim cenama, uz popust. Pa, ko da više!


Berluskoni u „Putinovom krevetu“\nTema: Berluskoni u „Putinovom krevetu“\nItalijanski premijer je nekako uspeo da pregura brojne afere i konkubine. Sada je mnogo zanimljivije: jedna prostitutka je objavila snimke njihovih razgovora u kojima se pominje i krevet Berluskonijevog ruskog kolege.\nItalijanski premijer Silvio Berluskoni poslednjih nedelja se očajnički rve sa novinarima, prostitutkama i parlamentarnim komisijama koji ga iz dana u dan prozivaju zbog raznih afera i skandala. Njegova supruga Veronika Lario još u maju je javno zatražila razvod zbog Berluskonijevih čudnih sastanaka sa 18-godišnjom, ali fizički vrlo zrelom, Naomi Leticijom. I taman kada je gotovo uspeo da ubedi javnost da sa tom devojkom samo peva karaoke, počelo je da se odmotava klupko njegovih bahanalija u vili „Ćertoza“ na Sardiniji, kroz koju je izgleda prošlo više stotina lepotica, mahom kostimiranih po želji italijanskog suverena. Jedna od njih, Patricija Dadario, preti da će mu doći političke glave - tajnim snimcima njihovih intimnih razgovora. „Baš je lep sa baldahinom…“\nOstaje nejasno zašto se krevet zove po ruskom premijeru\nPatricija je mobilnim telefonom snimala svoje razgovore sa italijanskim premijerom – a razgovore objavio italijanski magazin „Espreso“ u svom internet-izdanju. Skupa prostitutka i Silvio upoznali su se kada je ona sa grupom devojaka čekala u palati „Gracioli“ da premijer dođe i proceni jesu li dovoljno atraktivne da ih povede na jednu zabavu. U gomili devojaka, premijeru je zapela za oko baš 42-godišnja Dadario, koja je, međutim, čak i u oskudne kostime u kojima je premijer voleo da je vidi, uspevala da sakrije mobilni telefon sa uključenim snimanjem. A tu se čulo sledeće: „Idi čekaj me u velikom krevetu“, komandovao je Berluskoni.\n„U onom Putinovom?“, nije bila sigurna Patricija. „Da!“\n„Divno, baš je lep sa baldahinom…“\nHodočašće za oprost bahanalija\nItalijanski parlamentarci su zgroženi. Samo nekoliko dana pre objavljivanja ovih snimaka, Berluskoni je obznanio da razmišlja o prodaji vile „Ćertoza“ rekavši da se „tamo više ne oseća kao kod kuće posle svega što se desilo“. A desilo se da se pojavilo oko 5.000 fotografija sa besnih žurki u toj kući. Na jednoj od njih se vidi čak i bivši češki premijer Marek Topolanek kako se u sumnjivo zadebljalim kupaćim gaćicama približava jednoj devojci ispruženoj u ligeštulu. Bivši predsednik Italije, Frančesko Kosiga, zbog toga je osetio potrebu da Berluskoniju napiše otvoreno pismo u kome od njega traži da čitavo imanje pokloni državi. Berluskoni je taj predlog shvatio ozbiljno i u međuvremenu najavio da bi mogao da ode i na hodočašće za oprost grehova. Ali Patricija Dadario ne miruje: „Zdravo, šta radiš? Prošle noći oka nismo sklopili.“\n„Vala baš... ćao zlato...“\nRe: Berluskoni u „Putinovom krevetu“\nČovek tuca kvalitetne ribe i ne treba mu zavideti, nego to isto raditi\nBolje bi i srpskim politicarima (svima) bilo da jebu kurave nego sto jebu narod.....\nPoslednja poruka: 18.03.2009., 02:10


Naslovna » BG svaštara » Tech Radar » Veritas: Pripreme za novi evropski zakon o zaštiti podataka\nNeko drugi 31. maj 2016. Tech Radar Postavite komentar\nOvaj zakon nedavno je usvojio Evropski parlament. Veritas Enterprise Vault verzija 12, Data Insight v5.1, Information Map i prateći servisi uključujući i servis za analizu tzv. ‘tamnih’ podataka koji daje kritički uvid u nestruktuirane podatke, moći će da pomognu organizacijama da ostvare bolju usaglašenost sa novim GDPR-om i drugim važećim zakonima.\n„GDPR je najveća promena zakona o zaštiti podataka u proteklih bezmalo 20 godina. Ljudi i korporacije će imati koristi od jasnih pravila koja su pravljena za digitalno doba i pružaju jaku zaštitu,“ rekao je Metju Elard, stariji potpredsednik za EMEA regione u kompaniji Veritas. „Svaka organizacija koja dolazi u kontakt i radi sa ličnim podacima građana i u vezi sa građanima koji se nalaze u EU, moraće da pregledaju svoje procese za upravljanje podacima. Veritas je posvećen kompanijama i nastoji da im olakša stavljanje podataka pod kontrolu, da im omogući da imaju uvid u podatke i steknu sliku o njihovoj strukturi, tako da mogu prikazati usklađenost s GDPR-om.“\nGDPR uvodi nove principe, poput „prava da bude zaboravljen“ i obavezno obaveštavanje (notifikaciju). Stoga u nekim okolnostima kompanija mora biti sposobna da u potpunosti izbriše lične podatke u određenom periodu, ukoliko to korisnik zahteva. Takođe, pojedinci zahvaćeni curenjem, odnosno kompromitovanjem podataka, moraju biti obavešteni o tome u najkraćem roku ukoliko se bilo koji od njihovih ličnih podataka nađe u pogrešnim rukama, a curenje informacija se smatra ozbiljnom pretnjom i ugrožavanjem prava i sloboda.\nDa bi ublažile rizik, kompanije će morati da razumeju svoje podatke, uključujući značajne delove onoga što se sad smatraju „tamnim“ podacima koji su u delićima uskladišteni na serverima unutar prostorija kompanije i na serverima u „oblaku“. Veritas pruža rešenja i usluge koje „osvetljavaju“ tu tamu koja obavija podatke na sledeći način:\n● Uvid u nestrukturirane podatke – Mapa informacija (Information Map) je aplikacija koja radi u „oblaku“, pomažući da kompanije steknu bolji uvid u nestrukturirane podatke. Information Map izvlači meta podatke iz NetBackup-a i predstavlja ih u sklopu alata sa vizuelnom navigacijom, pomažući korisnicima da identifikuju rizike, vrednost i otpad u svojim primarnim skladištima podataka. NetBackup omogućava izradu rezervnih kopoja podataka (bekap) i povraćaj podataka iz bekapa na kompletnoj IT infrastrukturi, nezavisno od platforme, bilo da je ona virtuelna, fizička ili je u pitanju „oblak“.\n● Sprovođenje upravljanja podacima i nadzor nad tim procesom – Kompanije moraju da razumeju ko je taj ko bi trebalo da bude ovlašćen i ko pristupa ličnim podacima u sklopu korporativnog fajl sistema. Ovo je veoma teško, obzirom na to da su okruženja za skladištenje podataka fragmentirana i sačinjena od servera datoteka, usluga za skladištenje u „oblaku“, različitih uređaja i sistema za bekapovanje i arhiviranje podataka. Data Insight 5.1 kompanije Veritas analizira nestrukturirane podatke i kakav pristup njima imaju korisnici, na različitim kanalima, uključujući servise u „oblaku“, kao što su Box, DropBox, Google Drive itd. Softver pokreće analizu podataka da bi se postiglo upravljanje podacima koje treba sačuvati određeno vreme, postigla usaglašenost sa regulativom o čuvanju podataka određeno vreme, sa zahtevima za obezbeđivanje pristupa podacima, a i da se stekne bolje razumevanje rizika u vezi sa osetljivim podacima.\n● Automatsko klasifikovanje podataka – Za usaglašavanje sa GDPR-om će biti ključno znati gde se čuvaju lični podaci, naročito kad su u nestrukturiranim (rasutim) formatima kao što su Excel dokumenti, prezentacije i tabele. Ovo je od kritičnog značaja, kako za zaštitu podatka, tako i za postupanje po zahtevima za ispravku ili brisanje ličnih podataka koje predviđa GDPR. Veritas-ov Enterprise Vault 12 pruža centralizovan model za klasifikaciju čime se pojednostavljuje identifikacija smislenih ili regulisanih informacija i omogućava brisanje nevažnih. Arhivatorski softver automatski klasifikuje „svarene“ sadržaje iz e-mailova, datoteka, SharePoint-a, instant poruka i društvenih mreža. Kao vodeći na svetu dobavljač rešenja za arhiviranje namenjenih velikim korporacijama, Veritas pruža korisnicima koji već raspolažu petabajtima arhiviranih informacija mogućnost da ponovo klasifikuju iste, na način koji će im pomoći da svoje dugoročne politike čuvanja podataka prilagode novim zakonskim odredbama GDPR-a.\nPrethodni Svečana akademija povodom 160. godišnjice Teslinog rođenja\nSledeći U bioskopima: Kiki, ljubav je brza


Саздановиц: Лекар има право на мишљење, али ван радног времена\nHomeDRUŠTVOSazdanovic: Lekar ima pravo na mišljenje, ali van radnog vremena\nSazdanovic: Lekar ima pravo na mišljenje, ali van radnog vremena\n15/10/2021Redakcija BALKAN TVDRUŠTVO, Vesti, za slajder0\nMoramo da reagujemo na naše kolege koji su možda uplašeni ili ne znaju dovoljno, a moraju da budu profesionalni, rekao je državni sekretar Ministarstva zdravlja dr Predrag Sazdanović povodom jučerašnje odluke Lekarske komore Srbije da podnese prijavu protiv lekara koji pacijentima ne preporučuju vakcinaciju bez jasnog i opravdanog razloga.\nSazdanović je za TV Prva rekao da lekar ima pravo na mišljenje, ali van radnog vremena i dodao da će Lekarska komora na Sudu časti proceniti koliku je štetu takav lekar naneo i da li za to snosi odgovornost, uključujući i gubitak licence.\nPodsetio je da je Ministarstvo zdravlja otvorilo broj mobilnog telefona 064/88-11-405 na koji građani putem viber aplikacije mogu da prijave lekare koji pacijentima ne preporučuju vakcinaciju.\nSve nepravilnosti koje budu dostavljene biće procesuirane pred Sudom časti Lekarske komore, odnosno protiv nesavesnih lekara biće podnete prijave za ugrožavanje života i zdravlja građana.\nSazdanović je istakao da ljudi moraju da shvate da virus postoji i da je smrtonosan i dodao da nije tačno da vakcina ubija.\n„Moramo da ponavljamo ove činjenice građanima jer mnogi ne veruju. Ukoliko stignu ozbiljne prijave za lekare Ministarstvo zdravlja će pokrenuti krivičnu prijavu za nesavesno lečenje, a Lekarska komora Srbije će na sudu časti proceniti koliku je štetu naneo“, rekao je Sazdanović.\nSuština akcije je profesionalnost i poruka lekarima da se bave svojim poslom, poručio je.\nSazdanović napominje da se ne prihvataju anonimne prijave i da precizno mora da bude definisano o kom pacijentu i lekaru je reč.\n„Onda se pokreće mehanizam nadzora Ministarstva zdravlja i Lekarske komore Srbije kako bi se utvrdile činjenice da li je to što je pacijent prijavio krivično delo ili zahteva odgovarajuću meru Suda časti“, dodao je on.\nSazdanović je govorio i o kovid propusnicama, navodeći da će konačnu odluku o uvođenju doneti Vlada Srbije.\n„Ne znam zašto ne bismo o tome razmišljali i planirali. Postoje protesti na sahranama u Srbiji sa pitanjem zašto nisu uvedene kovid propusnice, postoji ozbiljna grupacija ljudi, možda čak i veća nego ova koja je protiv“, rekao je Sazdanović.\nMinistar zdravlja Zlatibor Lončar izjavio je juče da je pitanje trenutka kada će u Srbiji biti uvedene kovid propusnice, te tvrdi da je razlog jednostavan, a to je spasavanje ljudskih života.\n„Smatram da ćemo morati pre ili kasnije da dođemo do kovid propusnica. U velikoj većini zemalja to funkcioniše i radi“, rekao je Lončar.